«Пахтакор» биринчи назорат учрашувида йирик ҳисобда...\n08.01.2018 09:32 0 188\nФото: «Пахтакор» ФК расмий сайти\nТуркияда ўқув-йиғин машғулотларини олиб бораётган Тошкентнинг «Пахтакор» клуби илк назорат баҳсида ғалаба қозонди. Бу ҳақда клуб расмий сайтида хабар берилган.\nТуркия учинчи лига иштирокчиси «Тургутлуспор»га қарши майдонга тушган тошкентликлар 3:0 ҳисобида зафар қучди. 12-дақиқада Козак рақиб дарвозасини ишғол қилган бўлса, орадан бир дақиқа ўтиб, Машарипов ҳисобни тенглаштирган.\n«Иккинчи бўлимда таркибда ўзгаришлар юзага келди. Лобанов икки марта «Тургутлуспор» аъзоларининг пенальтидан тепган тўплари йўлига ғов бўлиб, маҳоратини намойиш қилди. 84-дақиқада Сайфиев ўйинда ҳисобни йирик кўринишга келтирди», — деб ёзади клуб расмий сайти.\nНавбатдаги назорат беллашувини «Пахтакор» 11 январь куни Туркия иккинчи лигаси вакили «Шанлиурфаспор» жамоаси билан ўтказади.\n«Пахтакор»: Суюнов (Лобанов, 46), Козак, Симич (Андреев, 63), Аъзамов, Шораҳмедов (Сайфиев, 63), Раҳматуллаев (Исматуллаев, 63), Аҳмедов (Аҳмадов, 63), Машарипов (Иброҳимов, 63), Искандеров (Синдаров, 63), Абдураҳимов (Ғанихонов, 63), Безерра (Ҳакимов, 63).


«Элтуз» Ўзбекистон инсон ҳуқуқлари форуми билан ҳамкорликда меҳнат ҳуқуқларига бағишланган туркум анимацияларини давом эттиради. Туркумнинг ўтган сонларида биз жамоа шартномаси ва фуқаролик ҳуқуқий шартнома ўртасидаги фарқлар ҳақида гапирган эдик. Бу гал ишда содир бўлиши мумкин бўлган турли дискриминациялар – камситишлар ҳақида ҳикоя қиламиз.\nКамситиш – бу муайян тоифадаги кишилар гуруҳи ёки кишига уларнинг муайян хусусияти учун салбий муносабат бўлиб, имкониятлар ва муомала тенгсизлигига олиб келади.\nМеҳнат соҳасидаги камситиш – бу ишга ёллаш, хизматда кўтарилиш, иш ҳақини белгилаш, хизмат мажбуриятларини тақсимлаш ва ҳоказолар бўйича камситиш, шунингдек, иш берувчининг ходимга унинг лаёқатига боғлиқ бўлмаган ҳолда устуворликлар беришидир.\nМеҳнат соҳасидаги камситиш қуйидаги ҳолатларда намоён бўлади:\nИшга қабул қилиш жараёнида\nМеҳнатга ҳақ тўлашда (ҳақ тўлашдаги нотенглик)\n“Ижтимоий” пакет тақдим этишда\nИнтизомий ва моддий жавобгарликка тортишда\nИш тақсимотида (бошқа меҳнат шароитларида)\nИшдан бўшатишда ва бошқа ҳолатларда\nКамситишга қарши қўйиладиган тамойил тенглик бўлиб, бунда бир хил вазият учун бир хил қоидалар қўлланилиши талаб этилади. Масалан, Халқаро меҳнат ташкилоти ҳужжатларида қуйидаги тамойиллар мустаҳкамланган:\nтенг меҳнат учун тенг ҳақ тўлаш;\nтенг қийматдаги иш учун эркаклар ва аёлларга тенг ҳақ тўлаш.\nЎзбекистон Республикасининг “Хотин-қизлар ва эркаклар учун тенг ҳуқуқ ҳамда имкониятлар кафолатлари тўғрисида”ги қонунига мувофиқ, иш берувчи ишга ёллашда хотин-қизлар ва эркаклар учун тенг имкониятларни, тенг меҳнат учун хотин-қизлар ва эркакларга тенг иш ҳақини (мукофотни) ҳамда хотин-қизлар ва эркаклар ишининг сифатини баҳолашга доир тенг ёндашувни, хизматда кўтарилиш, қайта тайёрлаш ва малака оширишда тенг имкониятларни ва ҳоказоларни таъминлаши шарт.\nБу каби қоидалар меҳнат соҳасидаги камситишларни бартараф этиш ва аёллар ва эркаклар учун тенг ҳуқуқларни рўёбга чиқаришга қаратилган.\nЎзбекистон Республикаси Конституциясида белгиланган:\nЎзбекистон Республикасида барча фуқаролар бир хил ҳуқуқ ва эркинликларга эга бўлиб, жинси, ирқи, миллати, тили, дини, ижтимоий келиб чиқиши, эътиқоди, шахси ва ижтимоий мавқеидан қатъи назар, қонун олдида тенгдирлар. Имтиёзлар фақат қонун билан белгиланиб қўйилади ҳамда ижтимоий адолат принципларига мос бўлиши шарт (Ўзбекистон Республикаси Конституциясининг 18-моддаси).\nФуқароларнинг конституциявий ҳуқуқ ва эркинликлари Ўзбекистон Республикаси Конституциясининг 19-моддасида кафолатланган бўлиб, унда фуқаролар ва давлат бир-бирига нисбатан бўлган ҳуқуқлари ва бурчлари билан ўзаро боғлиқлиги белгиланган.\nЎзбекистон Республикаси Меҳнат кодекси меҳнат соҳасидаги ҳуқуқий муносабатларда камситишларни тақиқлайди (ЎзР МКнинг 6-моддаси). Шу билан бирга, меҳнат соҳасида меҳнатнинг муайян турига хос бўлган талаблар ёки давлатнинг юқорироқ ижтимоий ҳимояга муҳтож бўлган шахслар (аёллар, вояга етмаганлар, ногиронлар ва бошқалар) тўғрисидаги алоҳида ғамхўрлиги билан боғлиқ фарқлашлар камситиш деб ҳисобланмайди.\nЎзбекистон Республикаси Конституциясининг 44-моддасида ҳар бир шахсга ўз ҳуқуқ ва эркинликларини суд орқали ҳимоя қилиш, давлат органлари, мансабдор шахслар, жамоат бирлашмаларининг ғайриқонуний хатти-ҳаракатлари устидан судга шикоят қилиш ҳуқуқи кафолатланади. Меҳнат соҳасида ўзини камситилган деб ҳисоблаган шахс камситишни бартараф этиш ҳамда ўзига етказилган моддий ва маънавий зарарни тўлаш тўғрисидаги ариза билан судга мурожаат қилиши мумкин (ЎзР МКнинг 6-моддаси).\nМеҳнат соҳасида камситишларга учраган ходимларнинг аризаси туман (шаҳар) судларида кўриб чиқилади.\nМеҳнат соҳасидаги камситишларнинг кўринишлари\nМеҳнат соҳасидаги камситишнинг асосий кўринишлари қуйидагилар:\nЁшга доир. Масалан, пенсия ёшига яқинлашган ёки пенсия ёшидаги шахслар билан меҳнат муносабатларини расмийлаштириш умумий тартибда амалга оширилади. Амалиётда эса иш берувчилар бу тоифадаги ходимлар ёки 40 ёшдан ошганларни истамайгина ишга олишади. Бу ҳолат меҳнат соҳасида ёшга доир камситишга мисолдир.\nҲақ тўлашга доир. Иш берувчи тенг қийматдаги иш учун ходимларга тенг иш ҳақи берилишини таъминлашга мажбурдир. Масалан (меҳнат шароити ва малакаси бошқалар билан бир хил бўлишига қарамай), айрим ходимлар юқори маош олади. Чунки улар ишга танишлари орқали ёки пора бериб кирган, бошлиққа ёки бевосита раҳбарга “ёқади” ёки “ёқмайди”. Туғруқ таътилига чиқиб малакасини йўқотмаслиги, шунингдек, “оила бошлиғи ва боқувчиси” экани ва аёлга нисбатан кўпроқ ҳақ олиши баҳонасида эркакнинг маоши аёлникидан баланд бўлиши мумкин.\nЖинсга доир. Туғиш ёшидаги, чақалоқ ёки ногирон фарзанди бор аёллар кўпроқ гендер камситишларга дучор бўлади (уларни ишга олишни хоҳлашмайди, ўрнига кўпроқ эркакларни олишади, чунки улар бола парвариши бўйича касаллик таътилига кам чиқади ва декрет таътилини олмайди). Камситишнинг бу кўриниши ёшга доир камситишга ҳам ўхшаб кетади (гарчи Ўзбекистонда ёш мутахассисларнинг ишга жойлашиши учун квоталар мавжуд бўлса-да, уларнинг иш топиши жуда қийин.\nИшга қабул қилиш ва бўшатишда. Меҳнат соҳасидаги камситишнинг бу кўриниши иш тажрибасига эга бўлмаган ходимларга, ногиронлиги борларга, хорижий фуқароларга, ёши катта ходимларга, қамоқдан чиққан фуқароларга нисбатан кўпроқ учрайди. Ишга қабул қилишда меҳнат соҳасидаги камситишга йирик компанияга ходимлар танлашдаги вазиятни мисол қилиш мумкин. Бунда компаниянинг хавфсизлик хизмати ишга талабгорларнинг кредит бўйича қарздорлиги ва унга нисбатан ижро иши бор-йўқлигини текширади. Агар мазкур маълумотлар кейинчалик ишга қабул қилишни рад этишга асос бўлса, иш берувчи талабгорнинг ишчанлик сифатларига эмас, балки у ҳақдаги маълумотларга асослангани англашилади. Ишга қабул қилишни бу тарзда рад этиш бир вақтнинг ўзига ҳам камситиш, ҳам ҳуқуқбузарлик ҳисобланади.\nКарьера қилишда. Меҳнат соҳасидаги камситишнинг хизматда кўтарилишни рад этиш тарзидаги кўринишига, хусусан, хотин-қизлар, иммигрантлар, миллий озчилик вакиллари, ногиронлиги борлар дуч келиши мумкин.\nСоғлиғига кўра. Меҳнат соҳасида ногиронларни камситиш ҳолатлари учрайди. Ногирон шахс иш ўринлари квотаси асосида ишга жойлаштириш учун жўнатилганда у билан меҳнат шартномасини тузишни рад этиш қонунбузарлик ҳисобланади. Масалан, ОИВ/ОИТС касаллиги (гарчи у маиший йўл билан юқмаса-да) ва бошқа хасталиклар сабаб ишга қабул қилмаслик ҳолатлари.\nМеҳнат соҳасидаги камситишнинг бошқа кўринишлари ҳам учраши мумкин. Масалан, касаба уюшмасига аъзолик, ирқий ва диний белгилар, ходимнинг яшаш жойи билан боғлиқ ҳолатлар шулар жумласидан.\nЎзбекистон қонунчилиги бу каби кўринишдаги камситишларни тақиқлайди. Меҳнат соҳасида камситишларга учраган ходимлар туман ёки шаҳар судларига мурожаат этиши мумкин.\nМеҳнат ҳуқуқларига оид келгусидаги анимациялар учун сизни қизиқтирган мавзулар ҳақида изоҳлар қолдиринг.\ndata-title="Меҳнат соҳасидаги камситишлар" data-description="<!-- wp:paragraph --> <p>"Элтуз" <a href="https://www.uzbekforum.org/">Ўзбекистон инсон ҳуқуқлари форуми </a> билан ҳамкорликда меҳнат ҳуқуқларига бағишланган туркум анимацияларини давом эттиради. Туркумнинг ..." data-image="https://eltuz.com/wp-content/uploads/2021/11/Snapshot14.jpg" data-url="https://eltuz.com/video/219116/" data-services="facebook,odnoklassniki,twitter,telegram" data-counter="ig">


Афғонистоннинг Балх вилоятидаги отишмада икки полициячи ҳалок бўлди\n15 май 2021, Тошкент вақти: 08:01\n12 октябрь куни Афғонистоннинг Балх вилоят полиция бошқармасига полиция кийимини кийган кишилар томонидан амалга оширилган ҳужум чоғида икки полиция зобити ҳалок бўлди.\nВилоят полиция бошқармаси матбуот котиби Шержон Дуронийга кўра, икки ҳужумчи бошқарманинг иккинчи дарвозаси олдида отиб ўлдирилган.\nДуроний отишма чоғида яна тўққиз нафар полициячи тан жароҳати олганини ҳам билдирган.\nМазкур ҳужум учун масъулиятни ҳозирча ҳеч ким ўз зиммасига олгани йўқ. Айни пайтда 2014 йил охиригача Афғонистондан халқаро коалиция кучлари чиқиб кетиши арафасида толибларнинг маҳаллий хавфсизлик кучларига ҳужуми кучайгани кузатилади.


ОТА — оила қўрғони – HURRIYAT\nХалқимизда азал-азалдан оилада отанинг мавқеи юқори туради. Оила бошлиғининг кўчадан ҳовлига салобат билан кириб келиши, жиддий ва синовчан нигоҳлари ҳаммада алланечук ҳадик, ҳушёрлик уйғотади. Бирор ишни қилишдан олдин ҳамиша «отам бунга нима деркин», деган андиша бўлади. Кўпинча қилиб қўйган ножўя ҳаракатимиздан эмас, балки кўпроқ отамизнинг берадиган танбеҳидан чўчиймиз. Онамизнинг «Отангга айтиб бераман», каби пўписасининг ўзиданоқ эсимиз кириб қолади…\nАммо сўнгги пайтларда миллий ўзлигимизга путур етказаётган «оммавий маданият»нинг кўринишлари бу мустаҳкам қўрғонга ҳам ўз таъсирини кўрсатаётир. Ҳозир айрим йигит ва қизлар «Шахсий фикрим» дея тилига келган сўзни отадан аввал гапиришлари, ота танбеҳини назарга илмаётгани кишини ўйга толдиради. Авваллари қизларимиз отасига салом бераётганида ҳам қизарарди. Бугун эса она қолиб, ота билан ҳам бемалол сирлашадиган, калта ва тор кийимларда падари олдида хотиржам юрадиган қизларни ҳам учратмоқдамиз. Таажжубланасан, киши…\nБалки кимдир кийинишнинг одоб-ахлоққа, ота ва қиз муносабатларига ҳеч қандай дахли йўқ, деб ҳисоблар. Бироқ эрта-индин бир оиланинг бекаси бўладиган қизларнинг ота олдида ўзини ҳаддан зиёд «эркин» тутиши қайси одоб-ахлоқ меъёрларига тўғри келади? Ёки айрим қизларнинг отасига «Папашка», «Пахан» каби сўзлар билан мурожаат қилишлари одамнинг энсасини қотиради. Наҳотки, қизларимиз (айримлари) замонавийлик деб ўз ота-онасига шундай муомала қилса?!\nЙўқ, менимча бу ўзлигимизга ёт, миллий қадриятларимизни, маънавиятимизни емирувчи курмакнинг ўзи. Агарда биз бу иллатни ўз вақтида пайқаб, чора кўрмасак, у эртага катта муаммоларга айланиши мумкин. Зеро, катта-катта муаммолар замирида кичик, эътиборсиз бўлиб кўринган жиҳатлар ётиши барчамизга аён. Қўрғон мустаҳкам бўлмас экан, оила аталмиш қалъада гулу райҳонлар эмас, бутун борлиқни эгаллаб нафасни сиқадиган алаф ва зарпечаклар униши ҳеч гап эмас. Шундай экан, турмуш ташвишлари-ю арзимас сабаблар туфайли қўрғонлар емирилиб кетмаслиги керак.\nPrevious Тарихни сохталаштирган китоб ёки нуқсонларга бой рисола\nNext “Иннанкейин-чи?..” ёки бугунги “шумбола”ларнинг шумлигидан кимга наф?


Сўнгги йилларда ёшларнинг интеллектуал ва ижодий салоҳиятини намоён қилиш, олиб борилаётган ислоҳотларга дахлдорлигини ошириш борасида улкан ишлар амалга оширилмоқда. Ёшларнинг ижтимоий-сиёсий фаоллигини ошириш, уларни тадбиркорлик фаолиятига кенг жалб қилиш, ёш тадбиркорларнинг истиқболли ғоялари ва лойиҳаларини рўёбга чиқариш учун кенг имкониятлар яратилмоқда.\nБу жараёнларда Ўзбекистон “Миллий тикланиш” демократик партияси Фарғона вилоят кенгаши “Ёшлар қаноти” фаоллари ҳам ўз лойиҳалари орқали ёш истеъдодларни кашф этиб, ёшларнинг муаммоларини ижобий ҳал этилишида кўмак бермоқдалар.\nЖорий йилнинг ўтган даври мобайнида“Ёшлар қаноти” томонидан иш режага мувофиқ, Низомда белгиланган мақсад ва вазифаларни амалга ошириш, ёшлар ўртасида тарғибот-ташвиқот ишларини ташкил этиш ва мувофиқлаштириш, партия ғояларини кенг тарғиб этиш мақсадида 175 та турли мавзуларда давра суҳбатлари, учрашувлар ҳамда ўқув семинарлари ўтказилиб, 8903 нафар иштирокчи қамраб олинди.\nПартиянинг “Хизмат – беминнат” лойиҳаси доирасида вилоятимизнинг кўплаб ёшлари ўзларини қизиқтирган фанлари бўйича бепул таълим олмоқдалар. Лойиҳа доирасида 43 та ўқув курслари ташкил этилиб, 175 нафар ёшлар иштирок этиб келмоқдалар. Кўплаб ёшларимиз касб-ҳунар эгаллашларида ҳам бу лойиҳанинг нафи тегаётганлиги қувонарлидир. Лойиҳа чин маънода ёшларга имкониятлар эшигини очмоқда. Ҳар бир лойиҳа иштирокчисини ютуғини эшитганимизда, уларнинг кўзидаги қувончни кўрганимизда бунга яна бир бора амин бўламиз.\n“Уйма-уй” лойиҳаси доирасида 565 та хонадонларга ташриф буюрилиб, 176 нафардан зиёд ёшлар қамраб олинди. Ёшлар томонидан билдирилган 219 та мурожаатлар тегишли ташкилотлар билан ҳамкорликда ижобий ҳал этилди.\nОлий таълим муассасалари қошида ташкил этилган “Кўмак” ҳуқуқий тарғибот гуруҳи аъзолари партия томонидан олиб борилаётган ижтимоий-сиёсий жараёнларда фаол иштирок этмоқдалар.\nДавлатимиз раҳбари ижтимоий, маънавий-маърифий соҳалардаги ишларни янги тизим асосида йўлга қўйиш бўйича 5 та муҳим ташаббусни илгари сурган эди.\nАйни шу ташаббуснинг театр йўналиши бўйича партия Қўқон шаҳар кенгаши “Ёшлар қаноти” раиси Рустамжон Хусанов томонидан “Ёш актёр ва актрисалар” кўрик-танлови ташкил этилди.\n“Ёшлар қаноти” ташаббуси билан Фарғона шаҳридаги 1-сонли Болалар мусиқа ва санъат мактабида Ўзбекистон Республикаси санъат арбоби, Халқ рассоми, ЎзМТДП Марказий Кенгаши аъзоси Ортиқали Қозоқовнинг фарғоналик ёш рассомлар билан ижодий учрашув ўтказилди.\nШунингдек, “Кўмак” ҳуқуқий тарғибот гуруҳи аъзолари ташаббуси билан 20-сонли мактабгача таълим муассасаси 1-мактабга тайёрлов гуруҳига ташриф буюрилди ҳамда “Китоб карвони” лойиҳаси амалга оширилди. Тарғибот гуруҳи аъзолари томонидан болажонларга турли эртак ҳамда бўяш учун расмли китоблар совға қилинди.\n“Ёшлар қаноти” фаоллари томонидан амалга оширилаётган амалий ишлар натижасида кўплаб ёшлар партиянинг мақсад ва вазифалари ҳақида тушунчаларга эга бўлмоқда ва партия хайрихоҳлари сафи ортиб бормоқда.\nУшбу лойиҳаларнинг аҳоли муаммоларига ечим топишига хизмат қилаётганлиги эса мақсад сари яна бир қадам одимлаш учун замин ҳозирлайди.


“Тошкент ёшларни севади!” шиори остида ўтказилаётган ёшлар фестивали доирасида Жамоатчилик кенгаши “SOS – болалар маҳалласи”, Меҳрибонлик уйлари болаларининг Тошкент ҳайвонот боғига саёҳати ташкил этилди.\nЭкскурсия иштирокчилари – 9 ёшдан 15 ёшгача бўлган ўғил-қизларнинг кўзларида олам-олам қувонч намоён. Зеро, ушбу тадбир карантин бошланганидан буён ўтган саккиз ой давомида илк саёҳат сифатида болажонлар қалбига катта таассуротлар билан муҳрланди.\nҲайвонот боғига саёҳат давомида болаларга ҳомийлар томонидан тушлик уюштириб берилди.\nУшбу тадбир Жамоатчилик кенгашининг Тошкент ҳайвонот боғи билан режалаштирилган ҳамкорлиги доирасидаги илк қадамдир.


Намоз укишни урганиш аёллар учун | Намоз ўқимасам хам ҚАЛБИМ тоза.деювчилар учун. НАМОЗГА, НАЖОТГА ШОШИЛИНГ.. 2019-11-11\nНамоз укишни урганиш аёллар учун. Намоз ўқимасам хам ҚАЛБИМ тоза.деювчилар учун. НАМОЗГА, НАЖОТГА ШОШИЛИНГ.\nНамоз укишни урганиш аёллар учун Rating: 6,5/10 1799 reviews\n~ «Албатта намоз бузуқлик ва ёмонликдан тўсур…». Ахир Қиёмат куни биринчи бўлиб намозингдан сўраласанку. Аллоҳ таоло бандаларни тоқати кўтарган нарсадан ортиғига буюрмаган. Аллоҳ таоло шундай дейди: ~ «Аҳли-оилангизни намоз ўқишга буюринг ва ўзингиз ҳам намоз ўқишда чидамли бўлинг! Демак, намозни ўқиш билан намозни тик турғизиш, яъни, тўкис адо этиш орасида фарқ бор. Намоз учун ўша одамлару оламларнинг робби Буюкларнинг буюги бўлмиш Аллоҳга сўз беринг ва Ўзидан ёрдам беришини сажда қилиб сўранг, йиғлаб сўранг. Оиша онамиз розиаллоҳу анҳадан сўрашди: ~ Қачон биз ёмон одам бўламиз.\nАёллар кандай намоз ўкишади?\n~ «Албатта намоз мўминларга вақти тайинланган фарз бўлди. Уларнинг барчасида бирор гап айтилган бўлса, уни куръон ва суннатдан бўлган далиллар билан кувватлаб айтилган. Кимки куръон ва суннат йўлини танласа пайгамбар гувохлиги билан энг тўгри йўлни танлаган бўлади. Материаллардан Аллоҳ йўлида фойдаланиш учун ҳуқуқлар чекланмаган. Жавоб: Бисмиллах вассолату вассаламу ала Расулиллах ва баъд: Аёллар хам эркаклар каби намоз ўкийдилар, икки жинснинг намозларида фарк йўк. Сиз хак йўлдаги маълумотларингизни оширмокчи бўлсангиз мархамат килиб сахифамизда кўйилган китоблар, маколалар ва устозларнинг овозли дарсларини тингланг. Ушбу илоҳий китоб маъноларини кишиларга етказиш, унинг таълимотларига амал қилишга чақириш даъватчининг асосий иши бўлмоғи лозим.\nАгар туриб ўқишга қодир бўлмасангиз ўтириб ўқинг. Саҳифамиз материалларидан фойдаланилган ўринларда дан олинди деб кўрсатилиши, мустасно ўринларда бизга маълум қилиниши шарт. Бировга ваъда берсак бебурт бўпқолмай деб бор кучимиз билан ҳаракат қиламиз. Уларнинг намозларида фаркнинг борлигини исбот килувчи бирорта сахих хадис расулуллох саллоллоху алайхи ва салламдан ривоят килинган эмас. Шайтон бизни алдаб қўйди, шу гап билан.\nАгар шу икки нарсани ушласангиз харгиз адашмайсизлар; Аллохнинг китоби куръон ва суннатим». Аллоҳ сизу бизни ҳидоятдан адаштирмасин! Намозни ҳамма ҳам ўқийверади, лекин намозхон фоҳиша ва мункар ишлардан қайтмаса, унинг ўқиган намози ҳақиқий бўлмайди. Тижорат учун фойдаланиш мумкин эмас. . ~ «Эй мўминлар, сабр қилиш ва намоз ўқиш билан Мендан мадад сўранглар. Бу мавзуни шунчаки ўқиб ўтказиб юбормасдан ўйлаб фикр қилинг.\nРасулуллох саллоллоху алайхи ва салламнинг бу сўзлари энг тўгри йўлга йўлланишни кафолатлайди. Аллоҳ иншаоллоҳ албатта албатта ёрдам беради! Расулуллох саллоллоху алайхи ва саллам умматнинг эркагу аёлига хитоб килиб шундай дедилар: «Менинг намоз ўкиганимни кўрганинглар каби намоз ўкинглар». Қалб ҳозирлиги билан ўқинг, намозимда камчилик бўляпти, туриб ўқиганимда кўпроқ савоб олардим деб ҳижолат бўлманг, иншаоллоҳ хушу-ҳузуъ Худони кўриб турганингиздай ёки Худо сизни кўриб тургандай, ўқисангиз, жуда яхши бўлади! Тўгри йўлни танлашга келсак пайгамбаримиз Мухаммад саллоллоху алайхи ва саллам дедилар: «Сизларга икки нарсани колдирдим. Аллоҳ таоло юзлаб оятларда ~ «фикр юритмайдиларми»дейди. ~ Қалбим тоза бўлса бўлди, - деб Пайғамбаримиз соллаллоҳу алайҳи ва салламни ёлғончи қилиб қўймаяпмизми. Яна сўрашди: ~ Энди қачон яхши одам бўламиз.\nБиз «намозни тўкис адо эт» деб таржима қилган жумлани тўридан-тўғри, сўзма-сўз ўзбекчага ағдарадиган бўлсак, «намозни тик турғиз» бўлиб чиқади. Аллох барчамизни тўгри йўлга хидоят килсин. Аёллар намозга турганларида юзлари ва кафтларидан бошка барча аъзоларини ўрашлари фарздир. Мана шу нуқтадан кимнинг намози ҳақиқий, кимники сохта эканини билиб оламиз. Албатта, Аллоҳнинг зикри буюк ишдир.\nАллоҳ шифо бериб тузалсангиз, туриб ўқийсиз. Шунинг учун намоз ўкишни ўрганмокчи бўлган синггилларимиз сахифамизнинг «китоблар» рукнида кўйилган сифати номли рисолани ўкисинлар ва шунга биноан намозларини адо этсинлар. Қачонки намозхон намозни тўкис адо қилса, фоҳиша ва мункар ишлардан қайтади. Қуръонни тиловат қилиб, кишиларга етказиш Ислом даъватининг асосий омилидир. . .


“Орзу” бозорининг очилиши – савдогарнинг орзуси « Ўзбекистон Халқ Ҳаракати\n“Орзу” бозорининг очилиши – савдогарнинг орзуси\n03 March 2013 - 10:21\nЎзбекистонда ишсизлар сонининг ортиб бориши, ёки кишилар меҳнати учун тўланадиган ҳақнинг камлиги боисидан кўпчилик ўзини Россияга мардикорликга, ёки ўз маконидаги бозорларга урган. Савдоси юриб турган экан, савдо аҳли ҳар қалай кўнгли тўлиброқ яшай олади. Қарши шаҳри ҳам ҳозирда “бозорларга бой” шаҳарлардан биридир. Бозор бўлмаса кўча-куйда ҳам савдо қилиб кетаверадиганлар топилади. Аммо ҳокимият ва солиқ идоралари мана шу бозорларда гоҳида рейдлар ўтказиб туришлари, баъзида эса уларни ёпиб юборишлари ҳам кузатилиниб туради. Яқинда Қарши шаҳридаги “Орзу” буюм бозорида ҳам савдогарларнинг норозиликлари бошланди.\n2 март куни тонги соат 10.00 лар чамасида бу бозорига ташриф буюрдим. Воқеъликни ўрганиш, унга нисбатан ба ҳоли қудрат, бирор хулоса бериш мақсадида. Камида минг одам савдо қилиши айтилаётган бу бозор атрофида савдогарлар туришган экан. Бозор ичи эса ҳувуллаб ётибди. Уларнинг баъзиларининг қўлларида видеоаппаратлар ҳам бор эди. Балки бирор кор-ҳол рўй берса уни тасвирга тушириб олишни ҳам мўлжаллашгандир. Бозор маъмурияти раҳбарларидан бирортасини учратиб, масалага ойдинлик киритиб олиш ниятим бор эди. Мени бозор назоратчи йигитларидан бири қарши олди.\n“Раҳбарлардан ҳеч ким йуқ”, – дейди назоратчи йигит. Назоратчи йигит бунда бозорқўм Орзуев эканлигини ва ҳозир уйларида ётганлигини ва бугун кела олмаслигини ҳам тушунтирган бўлди.\nБозорда мен деярлик ҳеч кимни кўрмадим, ҳар қалай, бозор маъмурияти ходимларидан. Атрофда фақат милиция ходимларини ва масъулияти юксак бўлмаган битта, ёки иккита бозорқум идораси хизматчилари бор эди. Ҳафсалам пир бўлиб чиқиб кетаётгандим, гавжум турган савдогарлар орасидан садо келди:\n”Улар ҳокимиятда юришибди”!\nБозор ташқи дарвозаси пештоқида эса бир эслатма илиғлик экан. Унда шундай ёзилган: “Қарши шаҳар ҳокимининг 13 февраль 2013 йилдаги Х-107/2 сонли қарорига мувофиқ Орзу Савдо мажмуаси реконструция муносабати билан вақтинча фаолиятини тўхтатади”.\nБу илинган ёрлиқни ўқиган кишида бозор бугун, ёки эртага очилиб қолади деган тасаввур ҳосил бўлади. Савдо мажмуъасининг қачон ёпилиши аниқ кўрсатилган бўлсада, унинг очилиши санаси, ёки таъмир ишларининг қачонга давом этиши эслатилмаган ҳам. Шу сабабдан ҳам бозор савдогарлари ҳар кун бозорга қатнайдиган одат чиқаришган экан.\nҚашқадарё вилоят телевидениясида ўтказилган телемулоқотда ҳам “Орзу” бозорини таьмирлаш ишлари 2 ойдан 3 ойгача давом этиши эслатиб ўтилган. 2 ва 3 ойгача савдогарлар савдоларининг тўхтаб қолишиан воҳимага ҳам тушишган. Эл орасида бозор ўрнида бошқа нарса қурилади ёки бозор қайтадан қурилади деган миш-мишлар ҳам тарқалибди.\nЛекин шунда ҳам бу бозорнинг тез кунда очилишига ишонганлар бўлган. Тахминан 27, ёки 28 февраль кунларида бозор маъмурияти раҳбарларидан биридан бозорнинг қачон очилишини сўрашганини савдогарлар айтиб қолишди. Уларнинг саволига жавоб берган масъул бозорнинг энди умуман очилмаслигини билдириб ўтган экан.\nБу гапни эшитган савдогарлар орасида тирикчиларидан айрилиб қолиш ташвиши кўтарилади. Улар орасида бозор маъмуриятидан дўконларни катта миқдорлда пул тўлаб сотиб олганлар ҳам анчагина. Бозор ҳовлисини кўздан кечраркансиз, дарҳақиқат бу ерда ёнғин хавфининг олдини олиш тадбирлари кўрилмаганлигини пайқаш мумкин. Агар бирор кор-ҳол рўй бериб, ёнғин чиқса ёнғинни ўчириш учун келадиган машиналар ҳовлида ҳаракатлани олмайди. Бунинг учун йўл қолдирилмаган. Баьзи дўконлар ораси жуда ҳам тиғиз. Айтишларича, декабрь ойининг тахминан 17 кунида бу ердаги 5 та дўкон ёниб кетган экан. Бозор шу сабаблик ёпилганлигини тахмин қилади мен билан суҳбатлашган савдогарлардан бири. Тағин унинг тахминига кўра, бу ёнғин электрдан фойдаланиш хавфсизлигига риоя қилинмагани ортидан чиқган.\nШу кунларда Қашқадарё телевиденияси орқали ўтказилган очиқ мулоқотда бозорқум Орзуев (ҳар чанд уринмайлик, у кишининг исмини била олмадик) мажмуа ичида 100 ноқонуний дўконларни қўриб олганлиги факти келтирган. Савдогарлар эса бу ноқонуний қурилганлиги айтилаётган дўконларни ўз пулларига сотиб олишган. Бозорда савдогарларнинг кўпчилиги ўз шахсий дўконларига эга бўлса, тағин қанчалари ижарада туриб савдо қилишади.\nБу ерда томошобинга ўхшаб туришдан наф йўқ эди. Мақсадим, бозор раҳбарларидан кимнидир кўриб гаплашиш.\n“Қачон очиларкан?”- сўрайди савдогарлардан бири. Чамаси, савдогарлардан баъзилари мени муҳим масалани ҳал қилиб беришга қурби етадиган масъул шахс деб ўйлагандир.\n“Буни ҳокимиятдан сўраб билиш керак. Улар билади, маьсуллари бор-ку”, – дея жавоб бераман.\nШу мақсадда вилоят ҳокимлиги томон йўналдик. Биз уч киши эдик: мен ва икки нафар савдогар. Шу куни шанба бўлгани учунми, ҳокимликдагиларнинг ҳаммаси шанбаликка, ёки янгичасига қилиб айтадиган бўлсак – ҳашарга чиқиб кетишган экан. Фақат хатлар бўлимида ишлайдиганларнигина учратдик холос. Савдогарлар ҳашар бўлаётган жойга ҳам боришмоқчи эди. Уларни бу мақсаддан қайтардим: “Овора бўлганларингиз қолади, яхшиси кетдик”.\nҲамроҳларим ҳокимият биноси ташқарасида “Орзу” савдо мажмуаси раҳбарининг ўғли Асслиддин Орзиев турганини кўриб қолишди. Бу орада улардан бири, савдогар аёл Нигора опанинг мобиль телефонига ҳам қўнғироқлар кела бошлади. Нигора опа бизга қўшни аёл. Мен эса кўп ҳолларда мобиль телефонимни ўзим билан олиб юрмайман. Шунга уйимдагилар мен билан алоқага чиқиш учун Нигора опага қўнғироқ қилишаётган экан.\n“Уйингдан, сени милисалар қидиришаётган экан”, – дейди Нигора опа.\n“Нега қидиришади, ахир бозор ичида, ўша милисалар олдида эдимку”, – таажубланаман.\nТелефонга жавоб бердим.Янгам эканлар. Гаплашиб ҳокимиятда турганимизни ва ҳозир уйга қайтишимни билдирдим. Чунки ёнимизда айни биз қидираётган инсооннинг ўғли турган эди. Мен у кишини танимасдим. Таништириб ҳам қўйишди. Янги танишимдан бозор нимага ёпилганлигини сўрадим.\n“Опа, ёнғин чиққан эди қишда”, – тушунтириш берди у.\n“Дадангизни кўрмоқчи эдим, қаердан топсам бўлади?” – сўровда давом этаман.\n“У киши Тошкентдалар, яқин орада топа олмайсиз.”- жавоб берди “бозорқўмнинг” ўғли Аслиддин Орзуев\nБизни, айниқса савдогарларни бозор қачон очилиши, ёки очилмаслиги кўпроқ қизиқтираётганди. Суҳбатдошимизнинг қўлида “генплан” деб номланган лойиҳани кўрдик.\n“Мана опалар, рухсат бор. Фақат вилоят ҳокимияти печат босса бўлди. Бир, икки кунда очилиб қолади.”- дея ҳужжатларни кўрсатди у. Бу ҳужжатда бир қанча ташкилотларнинг муҳри босилганини ҳам кўрдик.\n“Опа бизни бозор бюжетга 300 миллион соф даромад келтирар экан, уни ёпиш бюжетга зарарку.“ – тағин қўшимча қилди Аслиддин Орзуев.\nЭнди фақат бозорнинг очилишини кутиш лозим. Савдогар аёлларнинг кўнгли жойига тушди ва ҳокимлик ҳовлисини тарк этдик. 2 март куни кечқурун вилоят телевиденияси орқали бир неча кун ичида “Орзу” бозори очилади дея хабар тарқатилган экан. Бу лавҳани қаршилик хуқуқбон Нодир Ахатов ҳам кўрган экан.\nҲокимлик ваъдасига вафо қиладими, ёки йўқ, буни яқин орада “Орзу” бозори савдогарлари аниқ билиб олишади. Ҳозирча унинг очилиши – бу бозорда савдо қиладиган савдогарларнинг орузси бўлиб қолаяпди.


04 Àâãóñò 2017 16:30 1975\nСафар истаги озар шоир-ёзувчиларининг чорлови билан туғилди. Самарқандлик дугонам Хосият Бобомуродова билан дунёни ўз гўзаллиги билан ром этган Озарбайжон тупроқларини зиёрат қилиш билан эса, кўп йиллик озар дўстларим билан дийдор кўришиш бахтига муяссар бўлдим.\nХабарингиз бор, озар шоири Бахтиёр Ваҳобзоданинг “Бир олманинг икки юзи” шеърини таржима қилганман. Шеър кутилмаган даражада оммалашиб кетди. Ортиқ Отажонов томонидан қўшиқ қилиб ижро этилиши озар шоирининг шеърини ҳеч муболағасиз воқеага айлантириб юборганди.\nҚолаверса, Москвадаги Максим Горький номидаги тил-адабиёт интитутида ўқиган сабоқдошларим орасида Шакар Арслан, Ҳабиб Сафаров каби озарбайжонлик истеъдодлар ҳам бор эди. Талабаликда бир-бирларимизни таржима қилардик. Шакар Арсланнинг мен таржима қилганим “Дўстим учун кўтарилар қўлларим” шеърий туркуми ўқитувчиларимизга ҳам маъқул келганди.\nКейинчалик ҳам озар шоирларидан қатор таржималар қилдим. Профессор Фарида Леман асарлари, хусусан, “Аёл ва булбул”, Гулли Элдор Томирлининг “Ошиқ пари инжулари” туркумини, Табриза Пинҳондан “Келиб кўринг, Астарани” туркумидан таржималарим рости ўзимга ҳам ёқади. Айнан шу ҳамкорлик интилишларим, уларнинг миннатдор чеҳрасини кўриш истаги билан сафар орзулагандим. Қолаверса Бокуда Бахтиёр Ваҳобзода қабрини зиёрат қилишни ҳам ўйлаб юрардим.\nБокуда, Астарада, Ленкаран, Ганжа ва Жалилободда бўлдик. Озар дўстларимиз биз учун “Нафталан” сиҳатгоҳидан жой ҳозирлашган экан. Бокуни дунёнинг энг гўзал шаҳри десам, муболаға бўлмайди. Бир кўришда Бокуга ошиқ бўлдим!\nБорганимизда ҳаво ҳарорати 21 даража эди. Анча салқин. Зайтунзорлар оралаб йўллари равон, озода.\nБокудаги Озарбайжон Ёзувчилар уюшмаси қошида шоир номи билан аталувчи Нотавон деган клуб фаолият юритаркан. Клубда деярли ҳар куни китоб тақдимоти ўтказилади. Газеталардаги эълонни ўқиб, масофа олислигидан қатъий назар келиб китоб тақдимотини ўтказишаркан. Ҳазонгул деган шоира билан дўстлашдим.\nЭътибор Валиев деган адибнинг китоб тақдимоти менда унутилмас таассурот қолдирди. Муқаддас “Авесто”дан қолган зардуштийлар интернет орқали “Ўтлар шаҳрига хуш келибсиз!” деб ёзишганида ҳам ажабланмагандик. Чунки Озар замини нефт конларидан иборатлиги маълум эди. Одамлари истарали, келишган. Тоза кийинадилар. Айниқса, пойафзаллари ярқираб туради. Қадамлари виқорли.\nЕр юзида 11 та иқлим бор, 9 таси Линкаранда деган гап бежиз айтилмаганлигига гувоҳ бўлдик.\nАстара шаҳри ҳам ўзига хос гўзал. Бизда пахта пайкаллари каби уларда чой дарахти плантациялари. Чойнинг меҳнати ҳам пахтаникидек оғир. Терилган чой япроқларини чой қилиб тайёрлашгача қанча заҳматли жараёнлар кечади. Астарада чой фабрикасида бўлдик. Чой фабрикасидаги оғир меҳнат кўпроқ аёллар зиммасида экан.\nЖалилобод тумани қулупнайзорлари билан менга Қайқини эслатди.\nГанжа шаҳрида бўлдик. Кираверишда бешта катта деворга “Ҳамса” достонлари қўйилган. Яқин ярим км жойни безаган бу маҳобатли ёдгорлик Ҳусрав Деҳлавийдан, Жомий ва Навоийдан ҳам назму наво таратаётгандек. Шеър санъати анча оммалашган. Яхши шоирлари кўп. Ганжавий зиёратгоҳида бўлдик.\nУмуман Ганжа ўзининг иқлими, манзаралари, хон кўрган шаҳарлиги билан Фарғона водийсига жуда ўхшайди.\nОзарбайжон тинчлик ва тотувлик, бахт-у саодат ичида ҳаёт кечирмоқда. Бироқ қўшни Арманистон томонидан қилинаётган доимий хунрезликлар ҳамда золимона ҳужумлар натижасида инсонлар кўнглидаги хотиржамликка раҳна солувчи нимадир мавжуддай туюлди менга...\nЎтлар юрти асли манинг маконим,\nМаним ичим олов, олов доим ёнади.\nДолғаларим асли дардим, шиканим,\nЎт- олов ичида бағрим қонади.\nИлҳом олмаган ким, менинг қошимда.\nОёқларингизга бош уриб турсам.\nСизга сачраётган кўзим ёшида,\nДардингиз аритиб яна гупирсам.\nОловли Ҳазорман, Зардўштдан қолган,\nСовуган қалбларга тушираман чўғ.\nКўзингизда аксим, кўзингиз ёнган,\nУнута олмайсиз, унутмайсиз, йўқ.\nДунёни айланиб, чироқда изланг,\nМен каби куйганни топа олмассиз.\nВисоллардан изланг, фироқдан изланг,\nЎтда ёнган сувдай чопа олмассиз.\nИчимда дунёнинг минг битта жони,\nБалиқдай наҳангга ем бўлиши бор.\nМинг йиллаб асрадим шу наҳанг жонин,\nЭнди наҳангларнинг енгилиши бор.\nИчим тўла инжу, марваридларим,\nДунё гўзалларин безаши аниқ.\nУнутмасин гўзал, унда дардларим,\nЎтдан олиб, ўтга солиши аниқ.\nҲар оқшом ошиқлар қошимда тикка,\nҚудрат, куч сўрайди долғаларимдан,\nҲар ошиқ онт ичар деб мангуликка,\nДод солиб муҳаббат яғмоларидан...\nЎтлар юртига хуш келибсиз!...\nХуш келганим ростми, ўтлар юртига,\nНаҳот оташларда яна ёнаман.\nИшонмайман сувнинг сокин сиртига,\nДолғасиз денгиз-ла қандай қоламан?\nКел, долғалан денгиз, юзимга урил,\nҚайта ўтга тушсин хужайраларим.\nСенинг рангингдадир осмону замин,\nСенга айланади кўк ҳулваларим.\nАламзадамасман, қасосим йўқдир,\nЎт-оташда ёнмоқ орзуим танҳо.\nҲаётдан нолишга асосим йўқдир,\nЭрта сўлиб қолган гулдирман танҳо.\nНега ухлаяпти, денгиз шамоли?\nНега шунча узоқ, тонг отмайдими?\nПўртаналар кутар менинг хаёлим,\nФарёдлари билан уйғотмайдими?\nҚаршингда турибди бир бечора Дил,\nУйғон денгиз, унга қараб қучоқ оч.\nУмрига азадор бечора кўнгил,\nНовдадай синдирма, унга ёз қулоч!\nОққан дарёларга дил ёрганим рост,\nАммо сувлар оқди ортига қайтмай.\nСойлар кечувига қўйгандим ихлос ,\nУ ҳам қуриб қолди жавобин айтмай.\nО, денгиз, мингдасан, миллион ёшда,\nЯхши англайдурсан ғариб ҳолини.\nОчилиб яйрайсан она Қуёшда,\nМайли олиб қолгин сочим толини.\nФақат юрагимга қайта ўт қала,\nЎту оловларда кўйиб яшайман.\nДолғаларга ўра, дилга ўт қала ,\nОловда ёнишга, денгизим, шайман!...


Ўзбекистонда биринчи марта юк ортгич техникалар мусобақаси ўтказилди - xabar.uz\nЎзбекистонда биринчи марта юк ортгич техникалар...\n12.06.2019 10:16 0 1307\n2019 йилнинг 9 – 12 июнь кунлари XCMG корпорацияси вице-президенти, XCMG фронтал юк ортгичлар заводи директори жаноб Ван Цинчжунинг Ўзбекистонга биринчи ташрифи бўлиб ўтмоқда. XCMG компанияси ХХРда оғир қурилиш техникасининг энг йирик ишлаб чиқарувчиси ва экспортчиси ҳисобланади ҳамда машинасозлик саноатининг жаҳондаги етакчилари жумласига киради.\nXCMG компанияси вице-президенти жаноб Ван Цинчжунинг Ўзбекистонга ташрифи доирасида «XCMG фронтал юкортгичнинг энг яхши оператори» унвони учун мусобақа бўлиб ўтди.\nМусобақада 20 нафар операторлар иштирок этдилар. Бунда вазифаларни бажариш тезлиги, сарф этилган ёқилғи ҳажми ва амалга оширилаётган ҳаракатларнинг батартиблигига эътибор берилди.\nБиринчи ўринни «Chilonzor Temir Beton Mahsulotlari» МЧЖ вакили Саидазим Каримов, иккинчи ўринни «Икрамов» ХК аъзоси Владислав Максименко ва учинчи ўринни КФУК оператори Умарали Мажидов қўлга киритди. Ғолиблар қимматбаҳо совринлар ва совғалар билан тақдирланди.\nЖаноб Ван Цинчжунинг Ўзбекистонга ташрифи доирасида уй-жой фонди ва нотурар жой фонди объектларини модернизация қилиш, таъмирлаш ва қуриш бўйича кенг кўламли ишларни амалга ошириш учун фронтал юк ортгичлар йирик туркумини етказиб бериш тўғрисида битим имзоланди. Шунингдек, ҳамкорликни янада кенгайтириш бўйича режалар белгилаб олинди. Хусусан, 2019 йилда XCMG фронтал юк ортгичларининг янгиланган линейкасини ишлаб чиқариш ва уни Ўзбекистонга экспорт қилиш кутилоқда.\nКорпорация махсус техникани ишлаб чиқариш ва сотиш бўйича ХХРда етакчи ва жаҳонда 5-ўринни эгаллаб келмоқда. 2018 йилда XCMG фронтал юк ортгичларининг сотув ҳажми жаҳонда 17 925 та бирликни ташкил этиб, улардан 729 таси Ўзбекистонга экспорт қилинган. XCMG фронтал юк ортгичларидан кўчмас мулк объектларини, йўлларни, гидроиншоотларни, газ ва нефть объектларини қуришда, шунингдек электрлаштириш, фойдали қазилмаларни қидириш ва қазиб олиш, шаҳарларни модернизация қилишда кенг фойдаланилади.\nXCMG маҳсулоти XCMG корпорациясининг расмий дилери — Texnika Advans Servis (TAS) компанияси орқали республикамизнинг барча ҳудудларида реализация қилинади. Жаноб Ван Цинчжунинг Тошкент шаҳрига ташрифидан сўнг TAS компаниясининг XCMG корпорацияси билан ҳамкорлиги янги босқичга ўтиши кутилмоқда.\nмусобақа XCMG юк ортгич\nЖамият 05/02, 13:55\nЖамият 11/12, 17:52


Теноксикам – medu.uz – Дорилар ҳақида маълумотлар ўзбек тилида\nHome Йўриқномалар Теноксикам\nДори воситасини тиббиётда қўллаш бўйича йўриқнома:\nИстеъмолчи учун маълумот\nТексикам 20 мг, таблеткалар\nУшбу дори воситасини қўллашни бошлашдан олдин, ушбу илова-варақада кўрсатилган барча маълумотни диққат билан ўқиб чиқинг, чунки унда сиз учун муҳим маълумот сақланади.\nУшбу варақани сақлаб қўйинг. Келажакда у сизга яна керак бўлиб қолиши мумкин.\nСизда бирорта қўшимча саволлар туғилса, шифокорингизга ёки фармацевтга мурожаат қилинг.\nУшбу препарат фақат сиз учун тайинланган. Уни бошқа одамларга берманг. Ҳатто агар улардаги касаллик белгилари сизникига ўхшаш бўлса ҳам, бу уларга зиён етказиши мумкин.\nБирорта ножўя таъсирлар ривожланган ҳолда, шифокорингиз ёки фармацевт билан маслаҳатлашинг. Уларга ушбу илова-варақада санаб ўтилмаган, юз бериши мумкин бўлган барча ножўя таъсирлар киради. 4-пунктга қаранг.\nУшбу варақада қандай маълумот сақланади\nТексикам дори препарати ўзи нима ва у нима учун ишлатилади\nТексикам препаратини қабул қилишни бошлашдан олдин сиз нимани билишингиз керак\nТексикам дори препарати қандай қўлланади\nТексикам дори препарати қандай сақланади\nЎрамининг ичидагиси ва бошқа маълумотлар\nТексикам дори препарати таркибида теноксикам фаол модда сақлайди. Ушбу препарат Ностероид яллиғланишга қарши препарат ёки НЯҚП ҳисобланади.\nТексикам дори препарати қуйидаги ҳолатларда оғриқ, шиш, қизариш ва қизиб кетиш каби белгиларни камайтириши мумкин:\nсизнинг мушакларингиз ва бойламларингизда муаммолар бўлса, масалан, бойламларни чўзилиши, бойламларни чўзилиши билан бирга бўғимларни чиқиши ёки танада шикастланишлар бўлса;\nТексикам препаратини шиш қўллашни бошлашдан олдин нималарни билиш керак\nАгар сизда қуйидагиларга нисбатан аллергик реакция (юқори сезувчанлик) бўлса, Тексикам препаратини қабул қилманг:\nТексикам препарати ёки ушбу препаратнинг бирон-бир бошқа инградиентига (6 пунктда санаб ўтилган);\nАспирин ёки бирон-бир бошқа НЯҚП (масалан, ибупрофен, салицилатлар ёки диклофенак кабилар)\nҚуйидаги ҳолатларда Тексикам препаратини қабул қилманг:\nҲозирги вақтда ёки илгари сизда меъда ёки ичак (ичаклар) да муаммолар, масалан,\nмеъда-ичак яраси ёки қон кетиши кузатилган бўлса.\nИлгари сизда НЯҚП ни қабул қилиш натижасида меъдани перфорацияси ёки қон кетиши кузатилган бўлса.\nСизнинг буйракларингиз, жигарингиз ёки юрагингизда жиддий муаммолар бўлса.\nСизда ҳомиладорликни охирги уч ойлиги бўлса.\nАгар юқорида кўрсатилган ҳолатлардан биронтаси сизда ўрин тутса, Тексикам препаратини қўллаш мумкин эмас. Агар сизда шубҳалар туғилса, Тексикам препаратини қабул қилишни бошлашдан олдин, шифокорингиз ёки фармацевт билан маслаҳатлашинг.\nАгар сизда қуйидагилар бўлса, Тексикам препаратини қабул қилишни бошлашдан олдин шифокорингиз ёки фармацевт билан маслаҳатлашинг:\nСизда юракда муаммолар бўлса, сизда инфаркт кузатилган бўлса ёки сизда қуйидаги ҳолатлар (масалан, агар сизда юқори қон босими, диабет ёки холестеролнинг даражаси юқори ёки агар сиз чексангиз) ни ривожланиш хавфи мавжуд бўлса.\nАстма ёки аллергик реакциялар (масалан, чангга нисбатан аллергия) ёки илгари сизда юз, лаб, кўз ёки тилни шиши кузатилган бўлса.\nКекса ёшда бўлсангиз (сизда муаммоларни ривожланиш эҳтимоли бор).\nБуйрак ёки жигарингизда муаммолар бўлса.\nТромбларни ҳосил бўлиши боғлиқ бўлган муаммолар бўлса.\nҚон ҳажми кам бўлса (қон кетиши ёки янада жиддийроқ сувсизланиш билан боғлиқ).\nТанангизнинг исталган соҳасидаги қон-томирлар (артериялар) билан муаммолар бўлса.\nҚонингизда ёғ тўқимаси (липидлар) нинг миқдори ҳаддан ташқари кўп (гиперлипидемия) бўлса.\nАутоиммун ҳолатлар, масалан, “тизимли қизил югурик” (бўғимларда оғриқ, терини таъсирланиши ва иситмага олиб келадиган ТҚЮ) ва ярали колит ёки гранулематоз касаллик (овқат ҳазм қилиш йўлларини яллиғланиши, овқат ҳазм қилиш йўлларида оғриқларни ривожланиши, диарея, қусиш ва тана вазнини йўқолишига олиб келувчи ҳолатлар) бўлса.\nСизда жарроҳлик муолажасини ўтказиш, масалан, сон қисмини ўзгартириш ёки янада жиддийроқ жарроҳлик аралашувини ўтказиш режалаштирилаётган бўлса.\nАгар сизда Стивенс-Джонсон синдроми, токсик эпидермал некролиз (ТЭН) ва эксфолиатив дерматитнинг симптомлари ва белгилари, масалан терида ва оғиз, бурун, кўз ва гениталийнинг шиллиқ қаватларида пўрсилдоқни ҳосил бўлиши билан тери тошмалари ривожланса, препаратни қабул қилишни зудлик билан тўхтатиш керак.\nАгар юқорида кўрсатилганлардан биронтаси сизда ўрин тутса, ёки агар сизда шубҳалар бўлса, Тексикам препаратини қабул қилишни бошлашдан олдин шфокорингиз ёки фармацевт билан маслаҳатлашинг.\nБошқа тиббий препаратлар ва Тексикам препарати\nАгар сиз бошқа тиббий препаратларни айни вақтда қабул қилаётган, яқинда қабул қилган ёки эҳтимол қабул қилмоқчи бўлсангиз, шифокорингизга хабар беринг. Уларга рецептсиз сотиб олишингиз мумкин бўлган тиббий препаратлар ва доривор ўсимликлар асосидаги тиббий препаратлар киради. Хусусан, агар сиз айни вақда қуйидагиларни қабул қилаётган бўлсангиз, шифокорингизга ёки фармацевтга хабар беринг:\nБошқа НЯҚВ, масалан, аспирин, ибупрофен ёки диклофенак.\nҚон лаҳталари ҳосил бўлишини тўхтатиш учун қўлланадиган тиббий препаратлар, масалан варфарин, гепарин ёки клопидогрел.\nСульфаниламид препаратлар, масалан, гидрохлоротиазид, ацетазоламид, индапамид, шунингдек сульфаниламид антибиотиклар (инъекция учун ишлатиладиган).\nСульфомочевина (диабетни даволаш учун ишлатилади), масалан, глимепирид ёки глипизид.\n“ААФ ингибитори” ёки юқори қон босимини даволаш учун қўлланадиган ҳар қандай бошқа тиббий препаратлар, масалан цилазаприл, эналаприл ёки пропранолол.\nЮқори қон босимини даволаш учун қўлланадиган диуретик препаратлар (сийдик ҳайдовчи препаратлар), масалан, фуросемид.\n“Юрак гликозиди” гуруҳига оид препаратлар (юрак касаллигини даволаш учун ишлатилади), масалан, дигитоксин.\nСтероид препаратлар (ўсмалар ва яллиғланишни даволаш учун ишлатилади), масалан, гидрокортизон, преднизолон ва дексаметазон.\nХинолон антибиотиклар (инфекцияни даволаш учун ишлатилади), масалан ципрофлоксацин ёки моксифлоксацин.\nЛитий препаратлари (руҳуй касалликларни даволаш учун ишлатилади).\nМетотрексат (тери касалликлари, артрит ёки ракни даволаш учун ишлатилади).\nЦиклоспорин ёки такролимус (тери касалликларини даволаш учун ёки аъзолар кўчириб ўтказилганидан ишлатилади).\nЗидовудин (ОИТС ва ОИВ инфекциясини даволаш учун ишлатилади).\nМифепристон (ҳомиладорликни тўхтатиш учун ёки гўдак нобуд бўлганида меҳнат фаолятини тиклаш учун ишлатилади).\nСҚҚСИ (депрессияни даволаш учун ишлатиладиган дори препаратлари, масалан, флуоксетин, циталопрам, пароксетин, флувоксамин).\nАнтацидлар (овқат ҳазм бўлишини бузилиши, жиғилдон қайнаши каби ҳолатларни даволаш учун ишлатилади).\nДекстрометорфан (кўпчилик йўталга қарши препаратларнинг таркибида аниқланади).\nХолестирамин (холестеролнинг юқори даражасини даволаш учун ишлатилади).\nПробенецид (подаграни даволаш учун ишлатилади).\nАгар юқорида санаб ўтилган воситалардан бирортаси сизга тегишли бўлса, ёки сизда шубҳалар бўлса, Тексикам препаратини қабул қилишни бошлашдан олдин шифокорингиз ёки фармацевт билан маслаҳатлашинг.\nАгар сиз ҳомиладорликни охирги уч ойлиги муддати бўлсангиз, Тексикам препаратини қабул қилманг, чунки бу сизнинг ҳомилангизга зиён етказиши мумкин.\nАгар ҳомиладор бўлсангиз ёки эмизсангиз, ёки ҳомиладор бўлишингиз мумкин ёки режалаштираётган бўлсангиз, ушбу препаратни қабул қилишни бошлашдан олдин тавсиялар олиш учун шифокорингиз ёки фармацевт билан маслаҳатлашинг.\nТексикам препарати ҳомиладорлик билан боғлиқ бўлган қийинчиликларга олиб келиши мумкин. Агар сиз ҳомиладор бўлишни режалаштираётган бўлсангиз ёки агар сизда ҳомиладор бўлиш билан боғлиқ муаммолар бўлса, шифокорингизга хабар бериш керак.\nМеханизмларни бошқариш ва улардан фойдаланиш\nТексикам препарати толиқиш, мудраш, бош айланиши, кўриш ва мувозанат сақлаш билан боғлиқ муаммолар, тушкунликка тушиш ҳолати ёки ухлашда муаммоларни юзага келишига сабаб бўлиши мумкин. Агар сизда ушбу ҳолатлардан бирортаси кузатилса, шифокорингизни хабардор қилинг, ва бирор бир жиҳозлар ёки механизмлардан фойдаланманг ва бошқарманг.\nТексикам препарати таркибида лактоза сақлайди\nУшбу препарат таркибида лактоза сақлайди, ва агар шифокорингиз сизга, сизда айрим қандларни ўзлаштираолмаслик бор деб айтган бўлса, ушбу препаратни истеъмол қилишни бошлашдан олдин, шифокорингиз билан маслаҳатлашинг.\nТексикам дори воситаси қандай қабул қилинади\nСиз препаратни доимо шифокорингиз буюрган кўрсатмага қатьий риоя қилган ҳолда қабул қилинг. Агар сизда, таблеткани қандай қабул қилиш кераклиги юзасидан биронта шубҳа туғилган бўлса, шифокорингиз ёки фармацевт билан маслаҳатлашинг.\nТексикам каби дори препаратлари юрак ҳуружи (миокард инфаркти) ёки юракни уриб кетиши ҳавфини бироз ошиши билан ассоциацияланиши (боғлиқ бўлиши) мумкин. Ҳар қандай ҳавфни ривожланиш эҳтимоли юқори дозаларда ва узоқ муддат (яна узоқроқ) даволанганда юқори бўлади. Препаратнинг тавсия этилган дозасини оширманг (юқори дозада қабул қилманг ёки даволаш давомийлигини (муддатини) узайтирманг.\nБирорта шубҳа туғилса, шифокоринингиз билан маслаҳатлашинг.\nТаблеткани кўп бўлмаган миқдордаги сув билан ютинг, овқат вақтида ёки овқатдан кейин, ҳар куни айнан бир вақтда қабул қилган афзал.\nТексикам препаратини қабул қилиш вақтида, шифокорингиз препаратнинг дозаси сиз учун тўғри буюрилганлиги текшириш ҳамда бирон-бир ножўя таъсирлари йўқлигини аниқлаш мақсадида, сиз билан учрашишни таклиф этиши мумкин. Агар сиз кекса ёшда бўлсангиз, бу учрашув айниқса муҳим.\nБолаларни даволаш учун Тексикам препаратини қўллаш тавсия этилмайди.\nОдатдаги доза ҳар куни 1 таблеткани ташкил этади.\nБойламларни чўзилиши ва суякларнинг чиқишини даволаш учун, одатдаги даволаш давомийлиги 7 кунгача (максимал 14 кун) бўлган муддатни ташкил этади.\nКекса ёшдаги одамлар ва жигар ҳамда буйрак касалликлари бўлган одамлар.\nШифокор сизга препаратнинг дозасини буюриш лозим, ва бу доза одатда бошқа катта одамлар учун қўлланадиган дозага нисбатан камроқ дозани ташкил этади.\nТексикам препаратини қабул қилиш вақтида, шифокорингиз препаратнинг дозаси сиз учун тўғри буюрилганлигини текшириш ҳамда бирон-бир ножўя таъсирлари йўқлигини аниқлаш мақсадида, сиз билан учрашишни таклиф этиши мумкин. Агар сиз кекса ёшда бўлсангиз, бу учрашув айниқса муҳим. Ҳар қандай ҳавфни ривожланиш эҳтимоли юқори дозаларда ва узоқ муддат қабул қилинганида юқори бўлади. Препаратнинг тавсия этилган дозасидан ошрманг ёки даволаш давомийлигини узайтирманг.\nАгар сиз Тексикам препаратини сизга буюрилган миқдорига нисбатан катта миқдорда қабул қилган бўлсангиз\nАгар сиз Тексикам препаратини сизга буюрилган миқдорига нисбатан катта миқдорда қабул қилган бўлсангиз, у ҳолда ҳолсизлик, бош оғриғи, уйқучанлик, бош айланиши ва кўришни ноаниқлиги юз бериши мумкин. Сизда буйрак ҳуружи, буйрак етишмовчилиги, артериал босимни пасайиши, уйқучанлик ҳисси, ҳансираш ёки кома бўлиши мумкин. Сиз зудлик билан тиббий маслаҳат олишингиз ёки бевосита яқин атрофдаги касалхонага мурожаат қилиш ва ўзингиз билан препаратни олиб олишингиз керак.\nАгар сиз Тексикам препаратини қабул қилишни унутган бўлсангиз\nАгар сиз дозани қабул қилишни унутган бўлсангиз, ўтказиб юборилган дозани қабул қилманг. Сўнгра навбатдаги дозани одатдагидек қабул қилинг. Ўтказиб юборилган дозанинг ўрнини тўлдириш учун икки марта юқори доза қабул қилманг.\nУшбу препаратни қўллашга нисбатан бирорта қўшимча саволлар туғилган ҳолда, шифокорингиз ёки фармацевт билан маслаҳатлашинг.\nБарча тиббий препаратлар каби, ушбу препарат ҳам, гарчи айрим шахсларда ножўя таъсирлари намоён бўлма-да, ножўя таъсир қилиши мумкин.\nТексикам каби, тиббий препаратлар, юрак ҳуружи (миокард инфаркти) ёки юракни уриб кетиши ҳавфини бироз ошиши билан ассоциацияланиши (боғлиқ бўлиши) мумкин.\nЭътибор бериш керак бўлган муҳим ножўя таъсирлари:\nАгар қуйидаги ножўя таъсирлардан биронтаси намоён бўлса, Тексикам препаратини қабул қилишни тўхтатинг ва дарҳол шифокорга мурожаат қилинг.\nСизга шошилинч тиббий ёрдам талаб этилиши мумкин:\nМеъда ёки ичак билан кузатиладиган жиддий муаммоларнинг белгилари қуйидагилардан иборат:\nМеъдадан, қон аралаш қусиш ёки кофе гранулалари каби кўринишга эга бўлган катта бўлмаган бўлакчалар кўринишида намоён бўлувчи, қон кетиши.\nОрқа тешик (анус) дан, қора рангли ёпишқоқ ахлат ёки қон аралаш диарея кўринишида намоён бўлувчи қон кетиши.\nМеъда ёки ичагингизда ҳосил бўлувчи яралар ёки тешик. Белгилари меъданинг фаолиятини бузилиши, меъдада оғриқ, иситма, нохуш ҳис қилиш ёки оғриқдан иборат бўлиши мумкин.\nМеъда ости бези билан кузатиладиган муаммолар. Белгилари меъдада белгача тарқаладиган кучли оғриқдан иборат бўлиши мумкин.\nОғриқ, диарея, қусиш ва тана вазнини йўқолиши кўринишида намоён бўлувчи гранулематоз касаллик ёки ярали колитни ёмонлашиши бўлиши мумкин.\nАллергик реакциялар белгилари қуйидагилардан иборат:\nХиқилдоқни кутилмаган шиши, юз, қўллар, оёқ кафтини шиши;\nНафас фаолиятини қийинлашиши, кўкрак қафасини эзилиш ҳисси;\nТери тошмаси, пўрсилдоқ ёки терини қичишиши.\nЖиддий тери тошмалари белгилари қуйидагилардан иборат:\nОрганизм бўйлаб тез тарқаладиган жиддий тошмалар пўрсилдоқни ҳосил бўлиши ёки терини қипиқланиши билан кечади, оғиз, хиқилдоқ ёки кўзларда пўрсилдоқ пайдо бўлиши мумкин. Бир вақтнинг ўзида иситма, бош оғриғи, йўтал ва белда санчиқли оғриқ пайдо бўлиши мумкин.\nЖигар касалликларининг белгилари қуйидагилардан иборат:\nТерингизни ёки кўзларингиз оқини сарғайиши (сариқлик).\nТолиқиш ҳисси, иштаҳани йўқолиши, нохуш ҳис қилиш ёки оғриқ ва ахлатнинг рангини оқариши (гепатит) ва қон таҳлилларида намоён бўлувчи муаммолар (шу жумладан гепатит).\nЮрак-қон томир касалликларининг белгилари қуйидагилардан иборат:\nКўкракда, бўйнингиз ва елкангиз ва пастга чап қўлингизга тарқалиши мумкин бўлган оғриқлар.\nИнсультнинг белгилари қуйидагилардан иборат:\nМушакларни бўшлиги ва қотиб қолиши. Бундай белгилар танангизнинг фақат бир томонида намоён бўлиши мумкин.\nҲид билиш, таъм билиш ҳиссини, эшитиш ёки кўришни кутилмаган бузилиши, онгни чалкашиши.\nМенингитнинг белгилари қуйидагилардан иборат:\nИчитма, нохуш ҳис қилиш ёки оғриқ, бўйин мушаклари танглиги, бош оғриғи, ёрқин ёруғликка сезувчанликни ошиши ва онгни чалкашиши (“тизимли қизил югурик” каби аутоиммун ҳолатлари бўлган одамларда эҳтимоли юқори) бўлиши мумкин.\nАгар сиз юқорида кўрсатилган жиддий ножўя таъсирлардан бирортасини сезсангиз, Тексикам препаратини қабул қилишни тўхтатинг ва зудлик билан шифокорингизга хабар беринг.\nБошқа кузатилиши мумкин бўлган ножўя таъсирлари\nЖуда тез-тез кузатиладиган ножўя таъсирлари (10 нафар одамдан 1 ва ундан ортиғида намоён бўлади):\nМеъдада овқат ҳазм бўлишини бузилиши\nКенг тарқалган ножўя таъсирлари (100 нафар одамдан 1 ва ундан ортиғида намоён бўлади):\nМеъданинг шиллиқ қаватини, меъда фаолиятини бузилиши, метеоризм, кўнгил айниши, оғриқ, хиқичоқ тутиш билан намоён бўлувчи яллиғланиши.\nКам ҳолларда кузатиладиган ножўя таъсирлари (1000 нафар одамдан 1 ва ундан ортиғида намоён бўлади):\nҚўлларингизда, тана ёки юзда тери тошмаси, эшакеми, ҳуснбузар тошмаси ва пўрсилдоқ\nОрганизмда суюқликни ушланиб қолиши ва шиш бўлиши мумкин.\nЖуда кам ҳолларда кузатиладиган ножўя таъсирлари (10000 нафар одамдан 1 ва ундан ортиғида намоён бўлади):\nТана вазнини камайиши\nҚонда қандни ошиши кўринишида намоён бўлувчи гипергликемия\nТурли тушлар кўриш\nХонани ҳаракатланиши ёки айланиши ҳисси кўринишида намоён бўлувчи вертиго\nЮракгингизни хилпиллаши (юракни кучли уриши) ҳисси, юрак уришини секинлашиши ёки қон босимини ошиши бўлиши мумкин.\nСочларни тўкилиши (алопеция)\nПанкреатит (меъда ости безини яллиғланиши)\nУчраш тезлиги номаълум ножўя таъсирлари (мавжуд бўлган маълумотлар асосида учраш тезлигини ҳисоблаш мумкин эмас):\nАнемия ёки оқ қон таначаларининг сонини ўзгариши каби қондаги ўзгаришлар;\nКўришни ўзгариши, кўзни шиши ёки таъсирланиши;\nОнгни чалкашиши, галлюцинациялар (йўқ жисмларни кўриши ёки эшитиши мумкин);\nПарестезиялар (қўл-оёқларда санчиш ва чимчилаш ҳисси ёки айниқса қўл ва оёқ кафтларини қотиб қолиши каби нормада кузатилмайдиган ҳислар).\nТиннитус (қулоқларни шанғиллаши)\nТанангизда қон айланишини бузилиши. Бунинг белгилари толиқиш, ҳансираш, ҳолсизлик ҳисси, оғриқдан иборат бўлиши мумкин.\nГипертензия (юқори қон босими)\nИситма, иштаҳани йўқолиши, толиқиш, умумий ҳолсизлик ва азобланиш кўринишида намоён бўлувчи васкулит;\nТерини қуёш нурларига нисбатан сезувчанлигини ошиши.\nАёллар бепуштлиги бўлиши мумкин.\nТексикам препаратини қандай сақлаш керак\nБолалар ололмайдиган жойда сақлақсин!\nКартон қутида кўрсатилган, яроқлилик муддати тугаганидан сўнг Тексикам препаратини ишлатманг. Яроқлилик муддати кўрсатилган ойнинг охирги куни ҳисобланади.\n25°C дан паст хароратда оригинал ўрамида сақлансин.\nТиббий препаратларни оқар сувларга ёки маиший чиқиндиларга ташламанг. Яроқсиз ҳолга келган дори препаратларни қандай йўқотиш кераклиги тўғрисида шифокорингиз билан маслаҳатлашинг. Бундай чоралар атроф муҳитни ҳимоя қилишга ёрдам беради.\nЎрамини ичидагиси ва бошқа маълумотлар\nТексикам препарати таркибида нима сақлайди\nФаол модда бўлиб теноксикам ҳисобланади. Ҳар бир таблетка 20 мг теноксикам сақлайди.\nБошқа ингредиентлари қуйидагилар: лактоза моногидрати, маккажўхори крахмали, магний стеарати, тальк.\nТексикам препарати ва ўрамининг ичидагиси қандай кўринишга эга\nТексикам 20 мг таблеткалари сариқ, думалоқ, икки томони қавариқ, 9 мм диаметрли таблекалар кўринишига эга.\nТексикам 20 мг таблеткалари 20 таблеткадан блистер ўрамларга жойланган.\n10 таблеткадан блистерда. 2 блистер қўллаш бўйича йўриқномаси билан бирга картон қутига жойланган.


Туркия яқинида сувга чўккан кема экипажи қидирилмоқда\nҚора денгизнинг Туркия қирғоқлари яқинида сувга чўкиб кетган юк кемаси экипаж аъзоларидан 10 нафари қидирилмоқда.\nТуркия матбуотига кўра, Камбоджа байроғи кўтарилган кема Россиядан Туркиянинг Ўртаер денгизидаги Алиоға портига сузиб кетаётган пайтда Қора денгиз соҳилидаги Зонгулдак порти яқинида чўкиб кетган.\nРасмийларга кўра, кема экипажининг икки аъзоси қутқариб олинган.\nДенгиз чегарачилари қолган 10 нафар экипаж аъзосини қидирмоқда.\nТуркияда бир ҳафтадан бери ёмон об-ҳаво кузатилмоқда.\nЧегара хизмати расмийларига кўра, кўриш қийинлашгани ва қор бўрони сабабли сешанба куни Босфор бўғози орқали барча турдаги кемалар қатнови тўхтатиб қўйилган.


ЎзА - Инсон ҳуқуқлари бўйича Осиё форуми жаҳоннинг инсон ҳуқуқлари амалиётига Самарқанд руҳини олиб кирди\n26.11.2018 16:22:02 Чоп этиш версияси\nИнсон ҳуқуқлари бўйича Осиё форуми жаҳоннинг инсон ҳуқуқлари амалиётига Самарқанд руҳини олиб кирди\n2018 йил 22-23 ноябрь кунлари Самарқанд шаҳрида Инсон ҳуқуқлари бўйича Осиё форуми бўлиб ўтди. У Инсон ҳуқуқлари умумжаҳон декларацияси қабул қилинганининг 70 йиллигига бағишланди.\nЎзбекистон Республикаси Президенти Шавкат Мирзиёев Инсон ҳуқуқлари бўйича Осиё форуми иштирокчиларига табрик йўллади. Унда таъкидланганидек, “Инсон ҳуқуқлари умумжаҳон декларацияси қабул қилинганининг 70 йиллиги якунлари: замонавий таҳдидлар ва реал воқелик” мавзусида ўтказилган мазкур анжуманнинг долзарблиги ана шу асосий ҳужжатнинг ўрни ва аҳамиятини мустаҳкамлаш борасидаги саъй-ҳаракатларни бирлаштириш зарурати билан белгиланади.\nИнсон ҳуқуқлари бўйича Ўзбекистон Республикаси Миллий маркази директори Акмал Саидов билан ушбу халқаро форумнинг якунлари ҳақида суҳбатлашдик.\n– Давлатимиз раҳбари табригида инсон ҳуқуқлари соҳасига тааллуқли учта муҳим ғоя илгари сурилди, – деди А.Саидов. –Биринчи ғоя – инсон ҳуқуқлари фақат Ғарб цивилизациясининг маҳсули эмас, балки дунёдаги барча цивилизациялар улушларининг мужассамидир. Тарих шундан далолат берадики, дунёдаги барча цивилизациялар, маданият ва динлар инсон ҳуқуқлари тўғрисидаги таянч тушунчаларнинг шаклланишига асос бўлган инсонпарварлик ғоялари таъсирида вужудга келган, дейди Ўзбекистон Президенти.\nАгар бевосита бизнинг аждодларимиз томонидан бу борада қўшилган амалий ҳиссалар ҳақида сўз борса, хусусан, бундан 2700 йил муқаддам Осиё ҳудудида яратилган энг кўҳна ёзма ёдгорлик – “Авесто” китобида инсон ҳуқуқ ва эркинликлари, миллатлараро муносабатларни ўзаро ҳурмат ва ишонч тамойиллари негизида барпо этиш ғоялари муҳим ўрин тутишини қайд этиш лозим. Бинобарин, ота-боболаримиз азалдан инсон ҳуқуқларини улуғлаган ҳолда, аксинча, зўравонлик ва адолатсизликни рад этганлар.\nЎз навбатида, Шарқнинг буюк ҳуқуқшуносларидан бири Бурҳониддин Марғиноний XII асрдаёқ ўзининг “Ҳидоя” асарида ҳар бир инсоннинг ҳақ-ҳуқуқини сақлаш зарурлиги тўғрисида муҳим ғояни илгари сурган. Президентимиз таъбири билан айтганда, “ана шу муқаддас қадриятлар бугун ҳам ўз долзарблигини йўқотмаган ва мазкур форум кун тартибига ҳамоҳангдир”.\nОсиё форуми минбарида: “Ушбу нуфузли анжуманни ўтказиш учун Рим ва Нанкин каби қадимий ва ҳамиша навқирон Самарқанд шаҳри танлангани бежиз эмас”, деган мазмундаги самимий эътирофлар кўп бор янгради. Қолаверса, бу анжуманнинг Ўзбекистонда, афсонавий шаҳар – Самарқанддаташкил этилгани бизга катта фахр ва ғурур бағишлайди.\nОдатда, қаерда бағрикенглик бўлса, ўша ерда инсон ҳуқуқлари ҳимоя қилинган, деб қаралади. Самарқанд турли миллатлар, динлар, тиллар, маданиятлар ўзаро бирлашган, бағрикенг ва бахтиёр инсонлар яшайдиган тинч-осуда шаҳардир.\n– Декларация қабул қилинганидан буён ўтган 70 йил ичида инсон ҳуқуқларига бағишланган бундай юксак нуфузга эга халқаро анжуман илк бор Осиё қитъасида – Ўзбекистонда ташкил этилди. Шу ҳақда изоҳ берсангиз?\n– Президентимизнинг Осиё форуми иштирокчиларига табригидаги иккинчи муҳим ғоя худди шу мавзу билан боғлиқдир. Инсон ҳуқуқлари умумжаҳон декларациясининг 1-моддасида: “Ҳамма одамлар ўз қадр-қиммати ҳамда ҳуқуқларида эркин ва тенг бўлиб туғиладилар”, деган қоида мустаҳкамлаб қўйилган.\nЯъни, ушбу қоидада инсон ҳуқуқларининг универсаллиги принципи – Ер юзидаги барча инсонлар бир хил ҳуқуқларга эга эканини кафолатлайдиган тамойил акс этган. Аммо, сайёрамизнинг Европа, Америка, Африка каби бошқа қитъаларидан фарқли равишда, Осиёда инсон ҳуқуқларини ҳимоя қилиш бўйича муайян минтақавий тизим ҳалигача яратилмаган.\nШунинг учун давлатимиз раҳбари Бирлашган Миллатлар Ташкилоти Бош котиби Антониу Гутерришга бизнинг минтақамизда биринчи марта ташкил этилган ушбу форумни ўтказиш ҳақидаги ташаббусни қўллаб-қувватлагани учун самимий ташаккур билдирди. БМТ Бош котиби ҳам ушбу халқаро анжуман иштирокчиларига ўзининг видеомурожаатини йўллади.\nПрезидентимиз табригида: “жами 4,5 миллиарддан зиёд аҳоли истиқомат қилаётган Осиё минтақасининг келажаги кўп жиҳатдан Бирлашган Миллатлар Ташкилоти томонидан 2030 йилга қадар барқарор тараққиёт соҳасида белгиланган вазифаларни амалга оширишга тайёр бўлишга, шунингдек, инсон ҳуқуқларини ҳимоя қилиш бўйича самарали минтақавий механизмни шакллантиришга боғлиқ”, дея қатъий ишонч билдирилди.\nСамарқанд шаҳрида ўтказилган халқаро анжуман иштирокчилари ушбу ғояни ҳам қизғин қўллаб-қувватладилар. БМТ Инсон ҳуқуқлари бўйича Олий комиссарининг махсус вакили Адам Абделмула баёнот берганидек, “Ҳақиқатдан ҳам Осиё минтақаси дунёнинг бошқа минтақаларидан фарқли ўлароқ, Инсон ҳуқуқларини таъминлаш борасида ягона тизимга эга эмас. Бундай тизим ҳақида фикр алмашиш ва уни ташкил этишнинг айни вақти келган”.\nАдам Абделмуланинг таъкидлашича, БМТнинг у раҳбарлик қилаётган департаменти Осиё мамлакатлари, жумладан, Ўзбекистонга ҳам шундай тизимни ташкил этишда кўмаклашишга шайдир. “Ўзбекистон сўнгги бир йилда бу борада илғор тажрибага эга бўлди. Хусусан, БМТнинг Инсон ҳуқуқлари бўйича Олий комиссари Ўзбекистонга ташриф буюрди, бу соҳага доир қатор тавсиялар берилди, бир нечта ҳисоботлар эълон қилинди”, деб қайд этди БМТ Инсон ҳуқуқлари бўйича Олий комиссарининг махсус вакили.\nОсиё минтақасида ҳозирги кунда инсон ҳуқуқлари билан боғлиқ воқелик қай ҳолатда ва у келажакда қандай ривожланади, деган савол туғилиши табиий. Зеро, бугун инсон ҳуқуқлари – умуминсоний қадриятларнинг узвий бўлагидир. Инсон ҳуқуқлари муайян давлатнинг ички иши эмас, балки халқаро хавфсизликнинг таркибий қисми ҳисобланади. Демакки, маълум бир мамлакатдаги инсон ҳуқуқлари қўшни давлатлар ва жаҳон ҳамжамияти учун ҳам бирдек муҳимдир.\nШу нуқтаи назардан, Осиё форумининг асосий иш фаолияти инсон ҳуқуқларини ҳимоя қилиш бўйича қитъамиздаги мавжуд механизмларни янада такомиллаштириш ва янгиларини таъсис этиш, инсон ҳуқуқлари бўйича миллий институтлар ўртасида ўзаро ҳамкорликни таъминлаш юзасидан амалий тавсиялар ишлаб чиқишга қаратилгани айни муддао бўлди.\n– Президентимиз табригидаги учинчи муҳим ғоя нима?\n– Учинчи ғоя шуки, Ўзбекистонда кейинги икки йилда инсон ҳуқуқлари соҳасида амалга оширилаётган изчил, шиддатли ва самарадор ислоҳотлар тажрибаси бу борадаги энг яхши амалиёт сифатида халқаро доирада ўрганиш ҳамда кенг тарғиб этишга муносибдир.\nМамлакатимиз раҳбари қайд этганидек, “Бугун Ўзбекистон миллий тараққиётнинг янги босқичига қадам қўйган бир даврда биз “Халқ давлат органларига эмас, балки давлат органлари халқимизга хизмат қилиши керак” деган бош тамойилга амал қилмоқдамиз. Айнан ана шу тамойил 2021 йилгача Ўзбекистон Республикасини ривожлантириш стратегиясини амалга оширишнинг асоси бўлиб хизмат қилмоқда”.\nСамарқанд анжуманида бу борада кўплаб халқаро эътирофларни тингладик. Хусусан, БМТ Бош котиби ўринбосари Майкл Мёллер Ўзбекистонда инсон манфаатлари, ҳуқуқ ва эркинликларини таъминлашга қаратилган кенг кўламли ислоҳот ва янгиланишларга юксак баҳо берди. Мартабали меҳмон БМТ Ўзбекистон билан кўп қиррали ҳамкорликни, жумладан, Инсон ҳуқуқлари умумжаҳон декларацияси қабул қилинганининг 70 йиллиги муносабати билан мамлакатимизда ўтказилган Инсон ҳуқуқлари бўйича биринчи Осиё форуми натижалари доирасида янада мустаҳкамлашга тайёр эканини қайд этди.\n“Ушбу форум Ўзбекистоннинг инсон ҳуқуқларини таъминлаш, уларни лозим даражада рўёбга чиқариш учун шарт-шароит яратиш нақадар муҳим эканини теран тушунишини яққол ифодалайди. Форум нафақат мамлакат, балки минтақавий ва халқаро аҳамиятга эга, – деди БМТ Бош котиби ўринбосари. – Жаҳонда ҳукм сураётган бугунги таҳликали шароитда ушбу юқори даражадаги форумнинг ўтказилиши нафақат Ўзбекистон, балки халқаро ҳамжамият учун ҳам муҳим аҳамият касб этади”.\n– Осиё анжуманида қайси халқаро ташкилотлар ва хорижий давлатлар мутахассислари иштирок этди?\n– Инсон ҳуқуқлари бўйича Осиё форумида халқаро ва минтақавий ташкилотлар раҳбарлари, дунё давлатлари, миллий парламентлар, инсон ҳуқуқлари бўйича миллий институтлар вакиллари тимсолида 120 нафар хорижий меҳмон иштирок этишини кутгандик. Самарқанд анжумани қатнашчиларининг жами сони салкам 400 нафарга етди.\nФурсатдан фойдаланиб, Осиё форумида фаол иштирок этган БМТ Бош котиби ўринбосари, БМТнинг Женева шаҳридаги бўлинмаси бош директори Майкл Мёллер, ЕХҲТнинг Демократик институтлар ва инсон ҳуқуқлари бўйича бюроси директори Ингибьёрг Сольрун Гисладоттир, БМТ Бош котибининг махсус вакили, Марказий Осиёда превентив дипломатия бўйича минтақавий марказ раҳбари Наталья Герман, ЕХҲТ Парламент Ассамблеяси раиси Георгий Церетели, МДҲ Ижроия қўмитаси раиси – Ижрочи котиби Сергей Лебедев, БМТ Инсон ҳуқуқлари бўйича Олий комиссарининг махсус вакили Адам Абделмула ва бошқа барча иштирокчиларга самимий миннатдорлик билдираман.\nАнжуман қатнашчилари томонидан инсон ҳуқуқларини ҳимоя қилиш борасида бугунги кунда халқаро миқёсда олиб борилаётган ишлар ва келгусидаги вазифалар теран муҳокама қилинди. Шунингдек, Парламентлараро иттифоқ Бош котиби Мартин Чунгонгнинг форум иштирокчиларига мурожаати тингланди.\nТўртта ялпи сессияда – 20 нафар маърузачи, мавзулар бўйича 3 та шўъбада – 18 нафар маърузачи, муҳокамаларда 50 дан ортиқ иштирокчи сўзга чиқди. Буларнинг барчаси Самарқанд анжумани нечоғли долзарблигидан далолатдир.\n– Осиё форуми якунида қабул қилинган Самарқанд Декларациясида нималар ҳақида сўз боради?\n– Самарқанд Декларацияси – Осиё форуми давомида инсон ҳуқуқларига доир ялпи стратегия ва Барқарор ривожланиш мақсадларида кўзда тутилган муҳим вазифалар, инсон ҳуқуқлари бўйича таълим, инсон ҳуқуқларини ҳимоя қилишда инсон ҳуқуқлари бўйича миллий институтларнинг ўрни ва аҳамияти каби бир қатор масалалар юзасидан икки кун давомида олиб борилган қизғин баҳс-мунозара, мушоҳада ва муҳокамаларнинг якуний хулосасидир. Таъбир жоиз бўлса, Самарқанд Декларацияси билдирилган барча амалий фикрларнинг қаймоғи, мантиқий хулосаси ҳисобланади.\n“Инсон ҳуқуқлари умумжаҳон декларацияси қабул қилинганининг 70 йиллиги якунлари: замонавий таҳдидлар ва реал воқелик” мавзусида ўтказилган инсон ҳуқуқлари бўйича Осиё форумининг Самарқанд Декларацияси – муқаддима ва 21 банддан иборат. Ушбу салмоқли ҳужжатда асосан давлат органлари, яъни парламент, ҳукумат, суд ҳокимияти, шунингдек, фуқаролик жамияти институтларининг инсон ҳуқуқлари соҳасида таълимни ривожлантиришдаги ролини мустаҳкамлашга доир муҳим назарий қоидаларни ишлаб чиқишга эътибор қаратилган.\nБундан ташқари, инсон ҳуқуқларини ҳимоя қилиш бўйича миллий механизмларнинг ўрни ва аҳамиятини кучайтиришга урғу берилган. Инсон ҳуқуқларини ҳимоя қилишнинг минтақавий механизмларини ишлаб чиқиш учун келгусида ўзаро ҳамкорликни янада чуқурлаштириш зарурлиги таъкидланган.\n– Самарқанд Декларацияси янада муҳим қоидалар билан бойитилишида халқаро анжуман иштирокчиларининг қандай таклиф ва тавсиялари амалий аҳамият касб этди, деб ҳисоблайсиз?\n– Биринчидан, инсон ҳуқуқларини ҳимоя қилиш бўйича минтақавий механизмларни ишлаб чиқиш йўлларини аниқ белгилаб олишга қаратилган бир қатор таклифлар ўртага ташланди. Бунинг учун, хусусан, шундай форумларни мунтазам, айтайлик, ҳар икки йилда ўтказиб туриш мақсадга мувофиқ экани қайд этилди.\nИккинчидан, Барқарор ривожланиш мақсадларида кўзда тутилган муҳим вазифалар ижроси доирасида “ҳеч ким эътибордан четда қолмаслиги керак” деган адолатли тамойилга амал қилиш лозимлиги эътироф этилди. Шу мақсадда “Минтақа мамлакатларининг инсон ҳуқуқлари бўйича таълим муассасалари консорциуми” ташкил этиш масаласини кўриб чиқиш асносида, Тошкент шаҳрида “БМТнинг инсон ҳуқуқлари соҳаси бўйича таълимга доир Декларацияларини амалга ошириш бўйича минтақавий хаб (марказ)” тузиш билан боғлиқ таклиф маъқулланди.\nУчинчидан, болаларимизда инсон ҳуқуқлари маданиятини шакллантириш, ёш авлоднинг ушбу соҳа бўйича билим ва кўникмаларини ошириш муҳимлиги қайд этилди. Бу борада, хусусан, ЮНИСЕФ, БМТнинг Инсон ҳуқуқлари бўйича Олий комиссари, ЕХҲТнинг Демократик институтлар ва инсон ҳуқуқлари бўйича бюроси кўмагида БМТ Бола ҳуқуқлари конвенцияси қабул қилинганининг 30 йиллиги муносабати билан 2019 йилда ўқувчи-ёшлар ўртасида халқаро олимпиада ўтказиш таклиф этилди.\nБМТнинг Инсон ҳуқуқлари бўйича Олий комиссари Мишель Бачелет хоним таъкидлаганидек, “биз юксак адолат ва тенглик сари ҳаракат қилган тақдирдагина янада барқарор тинчлик, хавфсизлик ва тараққиётга эришмоғимиз мумкин”.Ўзбекистон бу муҳим принципни тўлиқ қўллаб-қувватлашини Самарқанд халқаро анжумани тимсолида қатъий тасдиқлади.\nХулоса қилиб айтганда, инсон ҳуқуқлари бўйича Осиё форуми туфайли “Куч – адолатда” шиорининг соҳиби бўлмиш Амир Темур бобомиз салтанати пойтахти яна дунё ҳамжамиятининг назарига тушди. Бу анжуман Ўзбекистоннинг халқаро нуфузини оширди. Энг муҳими, Осиё форуми жаҳоннинг инсон ҳуқуқлари амалиётига Самарқанд руҳини олиб кириш йўлида улкан қадам бўлди!


Яна бир ўзбекистонлик футболчи Россия чемпионатига ўтиши кутилмоқда - Zamin.uz\n17:32 / 03.07.2017\nРоссия премьер-лигаси жамоаси ўзбекистонлик футболчилардан бирини ўз сафига қўшиб олиши кутилмоқда. Бу ҳақда ўзбек футболидаги таниқли шахслардан бири, ОФК собиқ комиссари Алишер Никимбаевга асосланиб, «Трибуна» хабар ёзган.\n«Тез орада РФПЛда тўп сурадиган ўзбекистонлик футболчилар сони яна битта кўпаяди. Камтаргина клуб. Лекин шу ҳам футболчимизга трамплин вазифаси ўташи керак. Янгиликни кутинг», деб ёзади Никимбаев.\nНикимбаев айнан қайси футболчи қайси жамоага ўтиши ҳақидаги саволни очиқ қолдирган.\nМаълумотларга кўра, гап «Бунёдкор» футболчиси ҳақида кетмоқда. Олдинроқ «қалдирғочлар» вакили Достон Ҳамдамов ва Элдор Шомуродов Россияда кўрикдан ўтгани ҳақида хабарлар тарқалганди. Ҳамдамов «Ахмат» (собиқ «Терек»), Шомуродов эса ЦСКА кўригида бўлиб қайтганди.\nМаълумот учун, айни вақтда Ўзбекистон терма жамоасига номзод бўлган икки нафар футболчи Виталий Денисов («Локомотив») ва Вадим Афонин («Анжи») Россия премьер-лигасида тўп суриб келмоқда. “Замин” янгиликларини “Twitter”да кузатиб боринг\nДостонбек Ҳамдамов Ўзбекистон чемпионатига қайтмоқда\nЎзбекистонлик футболчи Россиянинг "Анжи" клубида ўйнайди\nЭлдор Шомуродов Россия Премьер-лигасида дебют қилди ва жамоаси зафар қучди\nҲужумчи Элдор Шомуродов Россия чемпионатининг қайси клубида тўп суриши ойдинлашди\nДостон Ҳамдамов Россия чемпионатига кетиши мумкин\nВилатий Денисов РФПЛ рамзий терма жамоасига киритилди


Азон айтилганда нима қилиш керак? - Musulmonlar\nАзон айтилганда нима қилиш керак?\nСавол: Азон айтганидан кейин қандай амал қилиш керак?\nЖавоб: Азон – чақирув, даъват дегани. Сизни ким нима мақсадда қайерга ва нимага чақираётган бўлса, унга жавоб қайтариб боришингиз керак бўлганидек, Ислом динининг асосий рамзларидан бўлган азонни эшитганингизда ҳам унга муносиб ва тўғри равишда жавоб қайтаришингиз, яъни Жума намозига чақирилганда Жума намозига, беш вақт намоз учун чақирилганда беш вақт намозга боришингиз керак бўлади. Сизни ҳурмат қилиб бир жойга даъват қилиб таклиф қилган кишини чақириғини инобатга олмаслигингиз, уни писанд қилмаган ва менсимаганингизга ишорат қилганидек, Аллоҳни зикрига қилинган чақирувга ҳам ижобат қилмаслигингиз ҳам Аллоҳни ва унга чақирилган азонни менсимаслигингиз бўлади.\nАзон турли мақсадларда турли ўринларда фарқли сабабларга кўра айтилади. Демак, айтилган азон нима учун айтилган бўлса, азонни эшитган мусулмон азонга муносиб равишда иш қилиши керак бўлади. Азонга алоқадор бўлган ҳолатлар қуйидагича:\nЖума намози учун айтилган азон?\nАгар Жума куни Жума намози учун айтилган азонни назарда тутиб савол берган бўлсангиз, жавобимиз қуйидагича:\n“Ей Мўминлар! Жума кунги намоз учун чақирилганида (азон айтилганида) Аллоҳни зикрига (намозга) шошилинглар ва савдо-сотиқни тўхтатинглар! Чундай қилишингиз ўзингизга яхши, буни билсангиз албатта. ” (Жума 62/9) оятига кўра, Жума куни Жума намозига азон айтилганидан кейин, азонни эшитган ҳар бир мусулмон қилаётган ишини ташлаб намозга ҳаракат намозга шошилиши керак. Чунки, бошқа намозлардан фарқли ўлароқ бу Жума намози ўзига хос хутбаси билан ажралиб туради. Оятда “намозга чақирилганида” ифодасидан кейин “Аллоҳни зикрига шошилинглар”, ифодаси Жума куни ҳам зикр эшитиш ва ҳамда намоз ўқиш фарз эканига далил бўлади. Жума азонини эшитган мусулмон албатта намоздан аввал – намозга тўпланган жамоат тушунадиган тилда қилинадиган – хутба ва зикрни эшитиш учун шошилиши керак бўлади.\nИмом Абу Довуддан қилинган ривоятга кўра, Пайғамбар алайҳиссалом шундай деган эканлар:\n“Кимки Жума кунги нидо (азон)ни эшитиб туриб намозга келмаса – ижобат қилмаса, кейинги марта ҳам азонни эшитиб яна келмаса – ижобат қилмаса, кейин учинчи марта ҳам эшитиб яна келмаса – ижобат қилмаса, Аллоҳ таоло уни қалбига тамға уриб қўяди, натижада уни қалби мунофиқни қалбига айланиб қолади. ” Сунани Абу Довуд 2/288.\nБеш вақт фарз намоз учун айтиладиган азон?\nБеш вақт фарз намоз учун сизни биров намозга чақирса ёки омматан ҳаммани намозга чақириб муаззин азон айтганида нима қилиш ва қилмаслик ҳақида қуйидаги оят баён қилади:\nЭй Мўминлар! Сизлардан аввал уларга китоб берилганлар орасида динингизни ҳазил-тоифа қилиб олганларни ва ўзини ҳақдан тўсганларни ўзингизга яқин сирдош-дўст қилиб олманглар. Аллоҳдан қўрқинглар, мўмин бўлсангизлар албатта. Бир-бирингизни намозга чақирганингизда, улар уни ҳазил-тоифага буриб оладилар (унга жиддий муносабат билдирмайдилар). Бундай бўлиши –улар ақлини ишлатмайдиган бир қавм экани сабаблидир. ” (Моида 5/57-58)\nБу оятга кўра, беш вақт намоз учун азон айтилса ёки шахсан ўзингизни бир биродарингиз намозга чақирса уни жиддийга олмасдан, ҳазил тоифага буриб унга салбий муносабат билдиришингиз ва намоз учун бўлган чақирувига тўғри ва керакли шаклда жавоб бермаслигингиз, оятда келтирилган аҳли китоблар орасидаги ўзини ҳақдан тўсиб олган ақлсиз кишилар қаторига кириб қолишингиз мумкин эканини билдиради.\nОятда қораланган кишилардан бўлиб қолмаслик учун, азонни эшитган ҳар бир мусулмон киши дарҳол намозга шошилиши ва азонга керакли равишда жавоб қайтариши керак бўлади.\n(Жума 62/9) оятига кўра, Жума куни Жума намозига азон айтилганидан кейин, азонни эшитган ҳар бир мусулмон қилаётган ишини ташлаб намозга ҳаракат намозга шошилиши керак. Чунки, бошқа намозлардан фарқли ўлароқ бу Жума намози ўзига хос хутбаси билан ажралиб туради. Оятда “намозга чақирилганида” ифодасидан кейин “Аллоҳни зикрига шошилинглар”, ифодаси Жума куни ҳам зикр эшитиш ва ҳамда намоз ўқиш фарз эканига далил бўлади. Жума азонини эшитган мусулмон албатта намоздан аввал – намозга тўпланган жамоат тушунадиган тилда қилинадиган – хутба ва зикрни эшитиш учун шошилиши керак бўлади.\nАзон Жума Намоз\nРамазонда соч олдирса бўладими?


Бугун Шоҳжаҳон Эргашев ва яна икки боксчимиз рингга кўтарилади - Zamin.uz\nРоссиянинг Красногорск шаҳрида “Vegas City Hall” аренасида профессионал бокс кечаси бўлади. Асосий жанглардан бирида енгилмас боксчимиз Шоҳжаҳон Эргашев беларуслик Дмитрий Мишюла билан рақобатлашади.\nУшбу профессионал бокс кечаси Sport TV канали тўғридан-тўғри олиб берилиши режалаштирган. Жанглар Тошкент вақти билан 23:30 да бошланиши кутилмоқда. “Замин” янгиликларини “Telegram”да кузатиб боринг\n24-05-2019, 20:32, Спорт\nWBA профессионал боксчиларнинг янги рейтингини эълон қилди\n1-03-2019, 11:39, Спорт


ЎзА - ОНЛАЙН. 2019 йилнинг январь ойидан бошлаб ўқитувчиларнинг ойлиги 2,5 миллионгача бўлади\n24.08.2018 12:03 Чоп этиш версияси\nОНЛАЙН. 2019 йилнинг январь ойидан бошлаб ўқитувчиларнинг ойлиги 2,5 миллионгача бўлади\nАйни пайтда «Мактаб таълими: ислоҳотларнинг янги босқичдаги муҳим ўзгаришлар ва муаммолар таҳлили» мавзусидаги сессия давом этмоқда.\nХабар берганимиздек, Халқаро пресс-клубда Ўзбекистон Республикаси Халқ таълими вазири Шерзод Шерматов, шунингдек, вазирликнинг масъул раҳбар ва ходимлари, умумтаълим мактаблари вакиллари, тадбиркорлар, экспертлар иштирокидаги сессия ташкил этилди.\nАнжуманда журналистлар мутасаддиларга Давлат бюджетидан Халқ таълим вазирлигига 7-10 триллион сўмга яқин маблағ ажратилса-да, ўқитувчиларнинг ойлик маошлари нега камлиги ҳақида савол билан мурожжат этишди.\nВазирлик масъуллари Молия вазирлиги билан ушбу масалани кўриб чиққанини, айни пайтда ўқитувчиларнинг ойлиги оширилишига эришилганини таъкидлашди. Унга кўра, 2019 йилнинг январь ойидан бошлаб, олий тоифали юқори синф ўқитувчиларнинг ойлиги 1 млн. 729 мингдан 2 млн. 501 минг сўмгача белгиланди.


“Чиройли” авторақамлар савдосидан Ўзбекистон ғазнасига 409 миллион сўм тушди - Халқ сўзи\n17:28 16 Март 2018 Иқтисодиёт\nФото: Ўзбекистон янгиликлари\nБу ҳақда Ўзбекистон товар хомашё биржасининг махсус ахборот портали томонидан маълум қилинди.\nХабарда айтилишича, чиройли рақамлардан 28 таси жисмоний шахсларга, 5 таси юридик шахсларга сотилди. Сотилган давлат рақам белгиларининг умумий суммаси 409 миллион сўмни ташкил қилди.\nРақобатли савдолар натижасида битимларнинг деярли 64% олий тоифадаги авторақамларга, 21% битимлар 2 тоифа авторақамлар ва 15% битимлар 3-тоифа авторақамлар бўйича тузилган.\nХаридорлар таркибида етакчиликни Тошкент ва Тошкент вилояти автоҳаваскорлари эгаллади ва уларнинг тузилган битимлар сонидаги улуши 33 фоизга етди. Кейинги ўринни Фарғона вилояти — 18 фоиз, учинчи ўринда эса Андижон ва Самарқанд вилояти харидорлари 15 фоиз улуш билан эгаллади. Қолган вилоятларнинг умумий улушлари 19%ни ташкил этди.


Сервер Жепаров Қашқадарёда воҳа футболчиларини селекция қилди / CHAMPIONAT.asia\n15:13Зидан Милинкович-Савични "Реал"га ўтишга кўндирмоқчи 0 14:50Расман: Хазенхюттль "Саутгемптон" билан янги шартнома имзолади 2 14:45АРХИВ. 2006 йилги "Пахтакор" - "Ал Иттиҳод" учрашувини ёдга оламиз 1 14:27«Бунёдкор» иштирокидаги учрашувларнинг фотомухлисига айланинг! 6 14:24Ўзбекистонда ўтадиган Осиё чемпионатига қачон қуръа ташланиши маълум 2 14:01Миржалол Қосимов: «Асосий эътиборни жамоанинг умумий ҳолатини тезроқ оптималлаштиришга қаратамиз» 2 13:50Ботирали Эргашев: “Совринли ўринлар учун курашишда “Қўқон-1912”га ҳамма нарса етарли” 3 13:45Черчесов икки ойни изоляцияда қай тариқа ўтказганини айтди 0 13:36Спортчилар ижтимоий тармоқларда 1 13:29Осиё футболи ҳақида билишимиз керак бўлган маълумотлар 0 13:19Olamsport: Яна бир ҳамюртимиз UFCга ўтишга яқин, UFC 250 турнирида қандай жанглар ўтказилади? 0 13:17Дунёнинг энг қиммат футболчилари (Топ-10) 5 12:54"Барселона"нинг беш футболчиси ва икки мураббийида коронавирус аниқланган 6 12:30Дунёнинг энг қиммат футболчилари (11-20) 4 12:08Карраско: "Атлетико" телевизор экранлари орқали томоша қилаётган мухлисларини хурсанд қилишни хоҳлайди" 0\nСервер Жепаров Қашқадарёда воҳа футболчиларини селекция қилди\nТеглар : ҚашқадарёСервер Жепаров\nЎзбекистон ўсмирлар терма жамоаси бош мураббийи Сервер Жепаров 2006 йилларда таваллуд топган футболчиларни синчиклаб ўрганишда давом этаяпти.\nЯқинда Навоий вилоятида бўлиб ўтган Республика Кубогига ташриф буюрган Жепаровнинг рўйхатидан 26 нафар футболчи ўрин олган эди. Ўзбекистондаги барча 2006 йилларда таваллуд топган футболчиларни яхшилаб ўрганишни мақсад қилган мураббий 22-25 октябрь кунлари воҳа жамоаларини кузатди. ЎФА ва Қашқадарё футбол ассоциацияси билан ҳамкорликда ташкил қилинган "Воҳа Кубоги"да Сурхондарё, Қашқадарё, Жиззах ва Самарқанддан ташриф буюрган жамоалар иштирок этдилар.\n"Насаф" - Жиззах академия 0:1\nСамарқанд терма жамоаси - Қашқадарё академия 2:0\nЭндиги селекция ишлари 18-25 ноябрь куни водий жамоалари иштирокида бўлиб ўтади. Айрим сабабларга кўра Хоразм ва Қорақалпоғистон Республикаси жамоалари воҳада бўлиб ўтган мусобақада қатнаша олмадилар. Шу боисдан бу икки ҳудудга бош мураббийнинг ўзи ташриф буюради ва у ердаги футболчиларни кўздан кечиради.\nШу кунгача Ўзбекистон ўсмирлар терма жамоаси 13 ёшдан йиғилмаган. Бундай ҳолат илк маротаба кузатилаяпти. Режага кўра жорий йилнинг декабрь ойида илк йиғин ташкил қилинади. Айни пайтда жисмоний ҳолати суст бўлган футболчилар ҳам назоратдан четда қолмайди. Улар учун "Б" терма жамоаси шакиллантирилади. Мазкур терма жамоанинг асосий вазифаси ўсмирлар ўртасидаги муваффақиятга эришган ҳолда, кейинчалик МТЖга яхши савиядаги футболчиларни етказиб бериш ҳам.\nАрхив. 2008 йилда "Жар" стадионида ўтган "Локомотив" - "Бунёдкор" учрашуви, Марсель Идиатуллиндан гол 2\nФутболни бошлаш орқали, кайфият кўтариш мумкин. Қашқадарёда марказлашган чемпионат бошлаш таклифи 45\nБир ўйин тарихи. 2008 йилги "Бунёдкор" - "Пахтакор" учрашуви, "Оскар"га лойиқ баҳс 9\nАРХИВ. Вильянуэва ва Ривалдодан дубль, 11 йил олдин "Бунёдкор" "Навбаҳор"ни йирик ҳисобда мағлуб этган ўйин 39\nТарихда бугун: "Пахтакор"нинг 17 йил олдин ОЧЛ ярим финали доирасида "Бек Теро"га қарши ўтказган ўйини 20\nЖепаров ўғли билан махсус карантиндан чиқди 9


"Лисон-ут-тайр"нинг инглизча таржимони | Azam Abidov\nГэри Дикни бир кўришда илиқ таассурот қолдирадиган, ўзбекчада баъзи мулозимлардан яхшироқ гапириб, тушунадиган, меҳрибон ва дилкаш инсон сифатида биламан. “Юнител”да ишлаб юрганимда у билан жуда кўп учрашганман, адабиёт, таржима ҳақида илиқ суҳбатлар қурганман, “ЖАР”га азонлаб теннис ўйнашга борганман, Чорсудаги офисида “Лисон-ут-тайр”ни таржима қилишини кузатганман, саёҳатга чиққанман. Бир куни ҳазрат девонини олиб ишхонамга келди. Ўтириб, китобни аста варақлаб, маснавий ўқиб бошладик. Фалон бўғинли шеър экан, деди. Китобдаги сатрларнинг ҳаммаси шунақа, дедим. Ҳайратланганини кўринг! Шу қалин китобдаги ҳаммаси-я?! Ҳазрат ва ижодига бўлган меҳри юз чандон ошди-ёв!\nҲинд юртига тасаввуф анжуманига бордик икковлон. У “Қуш тили” ҳақида гапириб, шу номли саҳна асаридан экранда парча намойиш этди. Камина ҳазрат ғазаллари шарҳи билан “Гули ва Навоий” монологини ўқидим. Турк олими Маҳмуд Ўрол Қиличдан Навоийни ўқиганмисиз, деб сўрадик. Бўлмасам-чи, деди у, фақат шундай даҳони Туркияда яхши билишмайди. Кофе-брейк маҳал анжуман иштирокчилари Гэри иккимиздан Навоий ҳақида кўпроқ билишни истаб, инглизча китоблари борми, деб сўрашди. Менда Гэри таржимасидаги биттагина китоб бор эди, ҳадя этолмадим, аммо Гэри субтитр қилинган спектакль дискини қизиққанларга улашди.\nЭрталаб Деҳлидаги меҳмонхонадан чиқаркан, Гэри билан хайрлашдим. Унинг оиласи ҳам бирга келган, шифокор кўригидан ўтиши керак эди. Кўп миллионли шаҳарда энди кўришолмасак керак, Тошкентда учрашгунча омон бўлинг, дея илиқ тилаклар айтдик. Буни қарангки, кечга томон одам қайнаб ётган Деҳлининг бир бурчида кезар экан, Гэрини яна учратиб қолдим! Кўнгил яқин-да, йўқса ҳайҳотдай шаҳарда яна кўришармидик, дея кулишдик.\nТошкентга қайтгач, Гэри Чиғатой-ўзбек луғатига тартиб берди, иккита ҳарфи менга тегди, Зулхумор Мирзаева, Зебо деган сингилларимиз унга кўмак беришгани эсимда.\nАдабий таржимага эътибор қаратилаётган шу кунларда уни яна жонажон юртимизга чақириб, беминнат хизматидан фойдалансак, ундан ўрганиб, билганимиз билан баҳам кўрсак, қандоқ яхши иш бўларди!


Тошкент вилоятининг йирик трассаларида фоторадарлар ишга туширилади – Газета.uz\nФото: Тошкент вилояти ЙҲХБ.\nТошкент вилоятининг йирик трассаларида фоторадарлар ишга туширилади\nТошкент вилоятининг йирик трассаларида фоторадарлар ишга туширилади. М39 йўлининг Сирдарёга кетиш қисмида синов тариқасида қайд этиш ускунаси ишга тушди.\nLotinchada 2 феврал 2018, 10:33 Жамият\nТошкент вилоятининг автомобиль йўлларида режими бузилишини фото ва видео қад этиш воситалари ишга туширилади, дея хабар қилди Ички ишлар вазирлиги матбуот хизмати пойтахт вилояти ИИБ ЙҲХБга таянган ҳолда.\nТизим юқори тезликда ҳаракатланиш шароитларида назоратни яхшилаш ва йўл-транспорт ҳодисаларидан ҳимояланганлик даражасини оширишга ёрдам бериши кутилмоқда.\n20 январдан М39 «Олмаота-Бишкек-Тошкент-Термиз» автомобиль йўлининг Тошкент вилояти ҳудудидаги 806- ва 871-километрлари орасида Сирдарёга кетиш томонида олтита фоторадар тест режимида иш бошлади.\n«Автомобиль ва унинг рақамини аниқлаш онлайн режимда кечади. Маълумотлар ИИВ базасига юкланиб, бу ерда давлат рақами бўйича қоидабузар манзили аниқланади ва жарима бланкаси юборилади», — дея изоҳ берди Тошкент вилояти ЙҲХБ вакили «Газета.uz"га.\nКелгусида Тошкент вилоятининг йирик чорраҳалари: Бўстонлиқ, Олмалиқ, Ангрен ва Бекободга кетиш томонларга фото ва видео қайд этиш ускуналарини ўрнатиш режалаштирилган. «Ушбу барча чорраҳалар радарлар билан қамраб олинади», — дея аниқлик киритди пойтахт вилояти ЙҲХБ вакили.\n«Газета.uz» 3 614


“Рамазонни қандай ўтказяпсиз? Хайрия ишлари кенгайди, силайи раҳм тиккаланяпти”\nАллоҳга беҳисоб шукрлар бўлсин, фазилатли рамазоннинг биринчи ярми ҳам деярли ортда қолди. Бу ойнинг ўзига хос хислатларидан бири бу хайру саҳоват ва меҳр-оқибатнинг жонланишидир.\nРукнимизнинг бу галги суҳбатдоши бир нечта диний-маърифий интернет сайтлари ва ижтимоий тармоқлардаги каналлар муаллифи, “Меҳр улаш” хайрия гуруҳи ташкилотчиларидан бири, ижодкор, журналист, блоггер ва тарғиботчи, Тошкент шаҳридан Жамшид ака Назаров. Жамшид ака Рамазонни қандай ўтказаётганлигини биз билан бўлишди.\n“Барча мўмин-мусулмонлар қатори биз ҳам ҳар йили рамазон ойини оилавий интизорлик билан кутамиз. Бу йилги рўза кунлари бутун дунёда таралган вирус пандемияси вақтига тўғри келгани биз каби хайрия гуруҳи ташкилотчиларнинг елкасига янада кўпроқ масъулият юклади. Биз ҳар йили рамазонни масжидларни тўлдириб таробеҳ ўқиш ва қориларнинг қироатини интернет орқали медиа оламига тарқатиш билан машғул бўлар эдик.\nКарантиннинг ҳам ўз ҳикмати бор экан. Ўтган йиллар давомида ижод билан бўлиб ота-онам ва оилам билан деярли ифторлик ва саҳарлик қилмаган эканмиз. Шундай бахтларга ҳам мушарраф бўлдик!\nРўзанинг илк кунлариданоқ рамазон режасини тузиб олдик.\nОта-онам, ака-укаларим билан ёнма-ён қўшни бўлиб яшаганимиз сабаб, саҳарликни ота-онам билан бирга қиляпмиз. Саҳарликдан сўнг бироз суҳбатлашиб бўлгач отам, акам, укам ва биз (фарзандларим билан) оилавий катта жамоа бўлиб бомдод намозини адо этамиз. Бомдоддан сўнг соат ўнларгача сайт ишлари билан шуғулланаман. Ундан сўнг фарзандларимнинг онлайн дарслари билан машғул бўламан.\nЯна бир ҳурсанчилик, ҳар куни muslim.uz сайти ва ижтимоий тармоқлардаги каналлари орқали бериб борилаётган рамазон суҳбатлари ва мақолалар, хусусан “Топишмоқли 40 ҳадис” рукнини қолдирмасдан кузатиб, ўрганиб боряпмиз, айниқса болаларим катта қизиқиш билан ўрганяпти.\nАср вақтига келиб яна жамоа бўлиб намозни адо этамиз. Аллоҳ таоло бизга ошпазликни ҳам юқтирган, беҳисоб шукр. Шу сабаб асрдан сўнг ота-онам учун махсус ифторликка атаб таом пишираман. Дуоларини олиш биз учун шараф.\nИфторлик ва шом намозидан сўнг то хуфтон вақтигача яна бир бор сайт ишларига қарайман.\nХуфтон ва таровеҳ намозини жамоат бўлиб ўқиймиз. Алҳамдулиллаҳ катта ўғлим билан бига ҳар куни бир порадан хатм қилиб боряпмиз. Кичик ўғлим тасбеҳ айтиб туради ва сўнгидаги дуони отажоним қилиб, юртга халққа тинчлик, фаровонлик ва мусибатлардан тезроқ чиқишни Аллоҳдан сўраб илтижо қиламиз.\nҲафтада 2-3 кун режага асосан шериклар билан хайрия ишларини ҳам амалга оширамиз. Аллоҳ қабул қилсин!\nАллоҳга беҳисоб шукрлар бўлсинки бу йилги рамазон ҳам ўзига хос ҳикмат билан келди. Оилавий бирдамлик, силайи раҳм ва оқибат янада тикланди. Етказганига шукр!\nБарча ватандошларимизни Рамазон билан чин қалбдан табриклайман!\nСаидаброр Умаров суҳбатлашди\n1353 марта ўқилди\nДругие материалы в этой категории: « “Рамазон – Қуръон ойи” Ёсин сураси фазилатлари\tРўзанинг мукофотини Ўзи беради »


ЎзА - Остона — Евроосиёнинг тинчликпарвар маркази\nОстона — Евроосиёнинг тинчликпарвар маркази\n05.07.2018 21:29 Чоп этиш версияси\nҚозоғистон Республикаси жуда қисқа вақт ичида барча жабҳаларда юқори суръатда ривожланаётган мамлакатлар қаторига қўшилди.\nМустақилликнинг дастлабки йилларидаги вазият мамлакатни тубдан модернизация қилишни талаб этарди. Бу улкан ишлар давлатнинг пойтахтини яратишдан бошланди ва мамлакатнинг катта моддий ва маънавий салоҳияти бунга имкон берди.\nНурсултон Назарбоевнинг янги пойтахт яратиш ғояси илк бор 1994 йилда Парламент мажлисида янгради. Ўша пайтда ҳали ҳеч ким аҳолиси 20 йилда миллиондан зиёд бўладиган улкан шаҳарнинг барпо этилишини тасаввурига сиғдира олмас эди. Бироқ Президентнинг собитқадамлиги ва оқилона юритилган сиёсат, меҳнаткаш халқнинг иродаси билан ушбу йўналишдаги ишлар тизимли равишда, пухта режа асосида амалга оширила бошлади.\nОстона шаҳрининг 2005 йилги ривожланиш режаси муҳокамаси Дастлаб, 1994 йил 6 июлда Қозоғистон Республикаси Жоғарғи Кенгеси (Олий Кенгаш) пойтахтни Олматадан Оқмолага кўчириш тўғрисида қарор қабул қилди, 1997 йил 10 декабрда пойтахт расман кўчирилди. Давлат раҳбарининг 1998 йил 6 майдаги фармонига мувофиқ, янги пойтахтга Астана (Остона — қозоқ тилида “пойтахт” маъносини беради) номи берилди. Ва ниҳоят, 1997 йил 10 июнда Осиёдаги энг шимолий пойтахт халқаро ҳамжамиятга тақдим этилди.\nШаҳарнинг Есил дарёси сўл қирғоғидаги қисмининг қурилиши Остона иқтисодий жиҳатдан минтақадаги етакчи шаҳарлардан бирига айланмоқда. Ҳозирги кунда шаҳар мамлакат ялпи ички маҳсулотининг 11,8 фоизини, давлат бюджетига тушумларнинг 14,2 фоизини, кичик ва ўрта бизнес субъектлари маҳсулотининг 23,8 фоизини беради, жалб қилинган жами инвестицияларнинг 11,1 фоизи пойтахт улушига тўғри келади. Шу ўринда айтиш керакки, шаҳарнинг шакллиниши учун ҳозирга қадар 47 миллиард АҚШ доллари ҳажмида инвестиция жалб қилинган.\nШаҳарнинг Есил дарёси ўнг қирғоғидаги қисмининг бугунги кўриниши Янгидан қурилган Остона халқаро молия маркази Қозоғистон пойтахтининг минтақадаги йирик молиявий марказ сифатидаги нуфузини янада орттиради. Замонавий инфратузилма ва янги технологиялар асосида фаолият олиб борадиган марказ Марказий Осиё, Кавказ, Яқин Шарқ, Ғарбий Хитой, Монголия ва Европа давлатлари учун молия хизматларини таклиф этади.\nНима учун шаҳар қисқа вақтда катта суръатлар билан ривожланаяпти деймиз? 1999 йилнинг ўзидаёқ ЮНЕСКО томонидан “Тинчлик ва фаровонлик шаҳри”, дея этироф этилгани ҳамда 2000 йилда пойтахтлар ва йирик шаҳарлар халқаро ассамблеяси аъзолигига қабул қилингани фикримизни яққол тасдиқлайди.\nХалқаро эътирофга сазовор бўлган Остона замонавий дунёнинг энг долзарб масалалари муҳокама қилинадиган марказга айланди. Бу ердаги кўплаб бинолар ана шундай катта ҳажмдаги глобал анжуманларни ўтказиш имконини бермоқда. Таниқли инглиз меъмори Норман Фостернинг лойиҳаси асосида қурилган “Тинчлик ва ҳамкорлик саройи” шулар жумласидандир. Маҳаллий аҳоли ўртасида “Пирамида” номи билан машҳур бино Дунё динлари ҳамда анъанавий динлар раҳбарларининг иккинчи умумий анжуманига бағишлаб махсус барпо этилди. Бундан ташқари, “Ақорда”, “Байтерек”, “Хан Шатыр”, “Нур Алем”, “Остона Триумфи” каби бетакрор бинолар миллий ва замонавий меъморчилик анъаналарини уйғунлаштирган ҳолда шаҳарнинг кўркига кўрк қўшиш билан биргаликда муҳим аҳамият касб этади.\n“Тинчлик ва ҳамкорлик саройи” ва “Мустақиллик саройи” атрофидаги тураржой биноларининг қурилиши “Хан Шатир” савдо-кўнгилочар маркази ва “Севишганлар боғи” Қозоғистон пойтахтининг халқаро аҳамияти ҳақида гап кетганда, сўнгги йиллардаги глобал тадбирлар ҳақида таъкидлаб ўтиш жоиз. 2017 йилда ўтказилган ЭКСПО халқаро кўргазмаси инсоният олдида турган энг долзарб муқобил энергия манбалари муаммосининг ечимларини топишга қаратилди. Унда 100 дан ортиқ мамлакат ва ўнлаб халқаро ташкилотлар иштирок этди. Умумий ҳисобда 4 миллионга яқин меҳмон ташриф буюрди. Қуёш, шамол, сув энергиясига мўлжалланган 130 дан зиёд лойиҳаларни амалга ошириш ва уни молиялаштириш устида 170 компания иш олиб бормоқда.\nЭКСПО-2017 кўргазмасининг очилиш маросими арафасида Остона — Евроосиё қитъасининг марказида, дашт зонасида жойлашган шаҳар. Аввалига бепоён даланинг ўртасига шаҳар барпо қилиш бажариб бўлмас миссиядек кўрингани ҳеч кимга сир эмас. Аммо ҳозирда Қозоғистоннинг асосий шаҳри атрофини ям-яшил ўрмонзорлар ўраб турибди. 83 минг гектар майдонни эгаллаган сунъий ўрмондаги айрим дарахтларнинг баландлиги 20-25 метргача етади. Ғарбий томондан ўраб турган ушбу ўрмон туфайли шаҳарнинг микроиқлими сезиларли даражада ижобий томонга ўзгарди. Ўрмонзорнинг ҳажми ҳар йили беш минг гектарга улғайтирилмоқда ва келажакда у “Шортанди-Бурабай курорт зоналари”га туташиб кетиши кўзда тутилган.\nОстона шаҳри бугунги кунда Қозоғистоннинг сиёсий-маъмурий, иқтисодий-ижтимоий ҳамда маданий марказидир. Шу кунларда 20 йиллик байрами кенг нишонланаётган шаҳарда кўплаб маданий-маърифий тадбирлар, ижтимоий акциялар ўтказилмоқда. Байрам том маънода умуммиллий аҳамиятга эга эканлигини Президент Нурсултон Назарбоевнинг қуйидаги сўзлари ҳам тасдиқлайди: “Бугун Остонадаги ютуқларнинг барчасига 20 йил ичида эришилди. Уни барпо этишга бутун Қозоғистон жалб қилинди, зеро бошқача бўлиши мумкин ҳам эмасди. Шунинг учун ушбу байрамни кенг нишонлаяпмиз”.\nАйни пайтда Остонанинг 20 йиллиги кенг нишонланмоқда Тобора тезкор ривожланаётган дунё билан ҳамнафас улғаяётган Остона – барча қозоғистонликларнинг умуммиллий ифтихори. Буни мамлакатнинг исталган бурчагига борган меҳмон теран ҳис эта олади. Замонавий Қозоғистон келгусида мамлакатнинг ҳар бир қарич ерини шу даражада тараққий эттиришга интилишда давом этади.\nНавқирон шаҳарнинг тунги кўриниши\nОстона шаҳрининг 2005 йилги ривожланиш режаси муҳокамаси\nШаҳарнинг Есил дарёси ўнг қирғоғидаги қисмининг бугунги кўриниши\n“Тинчлик ва ҳамкорлик саройи” ва “Мустақиллик саройи” атрофидаги тураржой биноларининг қурилиши\n“Хан Шатир” савдо-кўнгилочар маркази ва “Севишганлар боғи”\nАйни пайтда Остонанинг 20 йиллиги кенг нишонланмоқда\nНурлан Туйахов, “ҚазАқпарат” ХАА.


Ишларининг аввалини ўтганлар қабрини обод этишдан бошлаганлар сизу бизга ҳам ўрнакдирлар\n14 июль Наманган шаҳар ҳокими Шавкат Абдураззақов МФЙлар, шаҳар фаоллари, ёшлар ва нуронийлар ва масжидларнинг имом-хатиблари иштирокида очиқ мажлис ўтказдилар.\nАсосий масала Наманган шаҳар Косонсой кўчасида жойлашган “Мангулик” қабристонида оммавий хашар ташкил этиш эди. Шунга асосан ҳар бир ташкилот иши тақсимлаб берилди.\nЭрта тонгдан одамлар қабристонда гавжумлашди. 5000 дан зиёд эркагу аёллар йўлакларни тозалашди, манзарали дарахтларга шакл беришди, янгисини экишди, мавсумий гул кўчатлари ўтқазишди. Мевали дарахтлар қабристон устидан олиб ташланди, қабрлар устидаги қуриган ўтларни тозалаб, махсус машиналарда ташишди. Чиқиндилар аввалги каби ёқиб, табиатга ва қабристонга зарар етказилмади. Турли хилдаги қаровсиз, чўккан қабрлар тўлдириб, тартибга келтирилди.\nХашарда қатнашганлар лол қоладиган даражада ишлар қилишди. Уларда ўтганларни ҳурматлаш, қабрларни зиёрат қилиш ва ободонлаштириш ҳисси ошди. Муқаддас ислом динимизда ҳам бу ишларга жуда кўп чақириқлар мавжуд. Пайғамбаримиз Муҳаммад с.а.в. “Сизларни қабрларни зиёрат қилишдан қайтарган эдим, мана энди зиёрат этаверинглар. Зеро, у сизларга охиратни эслатади”, дедилар (Термизий ривояти).\nДемак, қабристонга борган ҳар ким ўзига ўгит ва ибрат олиши лозим. Улар ҳам бизлардек қайсидир соха ходими бўлиб яшашган. Марҳумларнинг сабабларидан биз дунёга келганмиз. Шунинг учун уламолар ота-она ўтгандан кейинги хақларидан энг зарури ҳар жума бориб, қабрни зиёрат қилиш, хақларига дуо қилиш лозимлигини тушунтиришган. Аксига олиб, айрим қабрлар ўта қаровсиз, неча-неча йиллардан бери яқинлари бориб, зиёрат қилиб, атрофни қуриган ўт-ўланлардан тозаламаганлар. Инсонларнинг ўтганларини ҳурмат қилишлари уларнинг қабрларини обод этишларидан билинади. Шунинг учун биз инсонлар жаннатмакон юртда яшаб турган эканмиз, аждодларимизни қанча хотирласак, улар қабрларини обод этсак, фарзандларимиз ҳам бундан яхши ибрат оладилар ва келгусида шу ишларимизни давом эттирадилар.\nЮқоридагилардан келиб чиқиб, ҳар бир инсон аввал ўзининг яқинлари қабрини, кейин ён қабрларни обод этиши лозим. Чунки, биз танимаган қабрларда қандайдир бир яхши амал билан ўтган мўмин ётган бўлса, бизлардан унинг руҳи шод бўлса, қабрларини обод этганимиз учун дунёдаги ҳаётимиз обод бўлади.\nБугунги кунда Президентимиз ҳам қай бир жойга бормасинлар, у ердаги қабристону зиёратгоҳларни ободонлаштириш ҳаракатига астойдил бел боғлаганлар. Бизлар ҳам барча соҳа вакиллари бундай савоб ишларга камарбаста бўлишимиз лозим. Савобли ишларни ташкил қилган, ишларининг аввалини ўтганлар қабрини обод этишдан бошлаганлар сизу бизга ҳам ўрнакдирлар. Масжидимиз жамоати билан юртимизда олиб борилаётган сиёсат ва барча раҳбарларимизнинг хақларига дуолар қилдик.\nНаманган шаҳридаги «Мирёқуббой Мирҳакимбой»\nҳам қабрини этишдан ўтганлар ўрнакдирлар сизу обод Ишларининг бошлаганлар бизга аввалини


Оқдарёда жойлашган тиббиёт бирлашмасидаги ҳолат талабга жавоб берадими? — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/Оқдарёда жойлашган тиббиёт бирлашмасидаги ҳолат талабга жавоб берадими?\n57-Оқдарё сайлов округидан сайланган Ўзбекистон Республикаси Олий Мажлиси Қонунчилик палатаси депутати Сиддиқ Намозов тумандаги тиббиёт бирлашмасига ташрифи чоғида у ердаги шарт-шароитлар халқнинг ҳақли эътирозига сабаб бўлиб келаётганлигига гувоҳ бўлди, деб ёзмоқда Ўзбекистон Республикаси Олий Мажлиси Қонунчилик палатаси расмий сайти.\nБеморларнинг даволанишлари учун яратилган шароитлар қониқарлимаслиги, даволаниш хоналарида иситиш тизимининг яхши эмаслиги боис беморлар ноиложликдан қўлбола иситиш мосламаларидан фойдаланаётганлиги аниқланди. Шунингдек, электр энергияси, табиий газ ва ичимлик суви муаммолари ҳам борлиги кўзга ташланди.\nТиббиёт бирлашмасининг неврология ҳамда туғруқ бўлими биноси ўта таъмирталаб аҳволда. Овқатланиш ва ошхонадаги санитария ҳолат ҳам айтарли эмас. Айниқса, 2017 йил 3 март санасида даволанаётган беморлар сони 152 нафар бўлиб, шундан 29 нафари пуллик, қолгани эса имтиёзли овқатланувчи касаллар ҳисобланади. Шунга қарамай ошхонада беморларга тушлик учун тайёрланаётган овқат мошхўрда бўлиб, унга солиниши лозим бўлган озиқ-овқат маҳсулотларининг миқдори жуда камлиги таажжубланарли. Таомномада кўрсатилган маҳсулотлардан биргина гўшт маҳсулотини оладиган бўлсак, 123 кишилик овқатга 1 кг нари-бери гўшт солинган холос. Буни қандай изоҳлаш мумкин? Ваҳоланки, ушбу қозондан 123 нафар бемор овқатланиши керак. Ушбу масалага ойдинлик киритиш масаласида парҳез ҳамшираси Гулчеҳра Хуббимовага савол берилганида айтарли бирор изоҳ берилмади.\nШунингдек, депутат тиббиёт бирлашмасига ташриф буюрган оддий халқ билан ҳам мулоқот олиб борди. Мулоқотлар давомида неврология бўлимида ётиб, даволаниб кетган туманидаги Пичоқчи МФЙ фуқароси Умида Бобоёрова шу ерда даволанганлиги ҳақидаги тегишли ҳужжатларни 3 кундан буён шифокорлар томонидан берилмаётганлиги ва ўртада сарсон бўлиб юрганлигини таъкидлаб ўтди. Мазкур масала ЎзМТДП фракцияси аъзоси Сиддиқ Намозовнинг ташаббуси билан ўз жойида ечимини топди.\nҚашқадарёда тунги рейдлар ўтказилди\nСергели туманидаги қасддан баданга оғир шикаст етказиш\nЎзбекистонда янги йилдан ягона ўқувчи формаси жорий этилади